title: HMS Pelorus (1896)

text: Alus tilattiin Sheernessin telakalta ja sen köli laskettiin toukokuussa 1895. Alus laskettiin vesille 15. joulukuuta 1896 ja se valmistui 1897.


title: HMS Pelorus (1896)

text: Alus myytiin romutettavaksi 1920.


title: HMS Perseus (1897)

text: HMS Perseus oli Britannian Kuninkaallisen laivaston vuonna 1901 palvelukseenotettu Pelorus-luokan panssarikansiristeilijä, joka myytiin hieman ennen ensimmäistä maailmansotaa romutettavaksi.


title: HMS Perseus (1897)

text: Alus tilattiin Earle's Shipbuildingilta Hullista ja sen köli laskettiin toukokuussa 1896. Alus laskettiin vesille 17. heinäkuuta 1897 ja se valmistui 1901.


title: HMS Perseus (1897)

text: Alus myytiin romutettavaksi 1914.


title: Nost3 & Protro

text: Nost3 & Protro on suomalainen yhtye, joka esittää pop-vaikutteista rap-musiikkia. Yhtyeen muodostaa alun perin Kouvolasta kotoisin oleva kaksikko Vilho "Nost3" Ihaksi ja Tero "Protro" Vesalainen. Nost3 & Protro tuli tunnetuksi YouTubessa julkaistuilla ironista huumoria sisältävillä kappaleillaan, joista ensimmäinen oli kuntosaliaiheinen 2011 kesällä julkaistu "Hauist ja Penkkii". Muita kaksikon tunnetuimpia hittejä ovat muun muassa "Paska Kesä", "NRJ-Hitti", "Sellubiitti" ja Justimusfilms-sketsiryhmän kanssa yhteistyössä tehty "En Oo Homo". Nost3 & Protron YouTube-kanavalla julkaistuilla videoilla on yhteensä yli viisi miljoonaa katselukertaa.


title: Nost3 & Protro

text: Syksyllä 2012 Nost3 & Protro teki yhteiskiertueen Justimusfilmsin kanssa. Maaliskuussa 2013 yhtye kiersi uudelleen Justimusfilmsin kanssa vieraillen muun muassa Turussa, kotikaupungissaan Kouvolassa, Mikkelissä ja Joensuussa.


title: Pillangó utcan metroasema

text: Pillangó utca on vuonna 1970 avattu Budapestin metron linjan 2 asema Pestin puolella Unkarin pääkaupungissa Budapestissa. Asema on maanpäällinen ja se sijaitsee Kincsem Parkin raviradan vieressä Budapestin keskustan itäpuolella.


title: Warren Weir

text: Warren Weir (s. lokakuu 1989 Trelawny, Jamaika) on jamaikalainen pikajuoksija. Hänen ennätyksensä 100 metrillä on Kingstonissa 8. kesäkuuta 2013 juostu 10,02 sekuntia ja 200 metrillä Kingstonissa 23. kesäkuuta 2013 juostu 19,79 s.


title: Warren Weir

text: Lontoon olympialaisissa 2012 hän saavutti 200 metrillä pronssimitalin ajalla 19,84 s. Moskovan MM-kilpailuissa 2013 Weir sijoittui 200 metrillä hopealle sivuten ennätystään 19,79. Hän juoksi lisäksi alkuerissä Jamaikan 4 × 100 metrin viestijoukkueessa, joka loppukilpailussa voitti toisella kokoonpanolla maailmanmestaruuden. Glasgow'n Kansainyhteisön kisoissa 2014 hän sai hopeaa 200 metrillä ajalla 20,26. Hän karsiutui MM-kilpailujen 200 metrillä välierissä Pekingissä 2015 ja alkuerissä Lontoossa 2017. Gold Coastin Kansainyhteisön kisoissa 2018 hän sai pikaviestissä pronssia.


title: Warren Weir

text: Weirin kanssa samassa harjoitustallissa ovat olleet Usain Bolt ja Yohan Blake, ja häntä valmentaa Glen Mills.


title: Marvin Lee Wilson

text: Marvin Lee Wilson (5. tammikuuta 1958 – 7. elokuuta 2012) oli amerikkalainen murhaaja, joka teloitettiin Texasissa 7. elokuuta 2012. Hän sai tuomion 9. toukokuuta 1992, poliisin huumetietolähteen murhasta. Wilson ryösti ja ampui 21-vuotiaan Jerry Robert Williamsin jouduttuaan tämän kanssa tappeluun. Murhan aikaan Wilsonilla oli kaksi aikaisempaa tuomiota ryöstöstä, joista toinen oli törkeä.


title: Marvin Lee Wilson

text: Wilsonin älykkyysosamäärä oli 61, joten hän oli kehitysvammainen lain edessä eikä häntä olisi voinut tuomita kuolemaan Yhdysvaltain korkeimman oikeuden päätöksen mukaan. Osavaltiot voivat kuitenkin itse määritellä kehitysvammaisuuden rajat.


title: Örs vezér teren asema

text: Örs vezér tere on Budapestin metron linjan 2 ja HÉV-lähijunien linjojen 8 ja 9 asema Pestin puolella Unkarin pääkaupungissa Budapestissa.


title: Örs vezér teren asema

text: Örs vezér tere on itäisen Budapestin joukkoliikenteen merkittävä solmukohta, jonka kautta kulkee useita raitiovaunu-, johdinauto- ja bussilinjoja. Aseman yhteydessä sijaitsee myös kauppakeskus Árkád.


title: Suomen Puheopisto

text: Suomen Puheopisto on vuonna 1947 perustettu viestintä- ja vuorovaikutustaitojen koulutusta ja konsultointia tarjoava yritys. Puheopisto järjestää valmennusta yrityksille ja yhteisöille intensiivisinä lyhytkoulutuksina ja pitkäjännitteisinä prosesseina. Puheopisto tarjoaa myös kaikille avoimia vuorovaikutustaitojen koulutuksia.


title: Suomen Puheopisto

text: Suomen Puheopisto on erikoistunut vaativissa esiintymis-, neuvottelu- ja palvelutilanteissa toimivien henkilöiden viestintätaitojen kehittämiseen.


title: Suomen Puheopisto

text: Suomen Puheopiston toimisto- ja koulutustilat ovat Helsingissä. Viiden työntekijän toimistoa johtaa toimitusjohtaja Marsa Bäck. Lisäksi Puheopisto työllistää useita viestinnän freelance-kouluttajia.


title: Suomen Puheopisto

text: Suomen Puheopisto perustettiin vuonna 1947 suomalaisen puhetaidon kehittämiseksi. Aloitteen teki Helsingin kansakoulunopettajien suullisen esitystaidon neuvojana toimiva opettaja ja lausuja Eero Salola. Muita perustajajäseniä olivat Antti Sovijärvi, Kaarlo Marjanen, Iiro Kaikko ja Ebba Jacobson-Lilius.


title: Suomen Puheopisto

text: Aluksi toiminta jakaantui kolmeen opetuslinjaan. Korkeakoululinja tähtäsi korkeakouluopintoihin rinnastettavaksi ja oli tarkoitettu puhealalle päätyökseen aikoville. Opistolinjalla kehitettiin puhetaidon perusvalmiuksia yhden lukukauden ajan. Kurssilinjan lyhyet kurssit suunnattiin eri ammattiryhmille ja puheongelmista kärsiville.


title: Suomen Puheopisto

text: Korkeakoululinja vakiintui kaksi ja puoli vuotta kestäväksi iltaopiskeluksi, ja tutkinnolle annettiin nimi logonomi. Kun kahdestoista ja viimeinen logonomikurssi valmistui keväällä 1980, logonomeja oli valmistunut Suomen Puheopistosta kaikkiaan yli 300. Puheopiston tarjoama logonomikoulutus on osa suomalaisen puhetaidon opettamisen ja puheviestintätieteen kehittymisen historiaa.


title: Suomen Puheopisto

text: Puheopisto avasi keväällä 1951 puhevikaisneuvolan, jossa puheongelmista kärsivät saivat apua. Syksyllä 1963 aloitti toimintansa Puheopiston puhe- ja kuulovikaisille lapsille tarkoitettu päiväkerho, joka myöhemmin muuttui erityispäiväkodiksi puhehäiriöisille lapsille. Päiväkoti lopetti toimintansa 1991.


title: Suomen Puheopisto

text: 1970-luvulta alkaen Puheopistossa panostettiin enenevässä määrin järjestöille ja yrityksille suunnattuihin tilauskoulutuksiin. Puheterapiapalvelut päätettiin ulkoistaa vuonna 2003. Pitkällisen prosessin tuloksena Suomen Puheopisto yhtiöitettiin 3. toukokuuta 2007.


title: Rauta(III)bromidi

text: Rauta(III)bromidi eli ferribromidi (FeBr) on rauta- ja bromidi-ionien muodostama epäorgaaninen ioniyhdiste. Yhdistettä käytetään katalyyttinä orgaanisten yhdisteiden bromauksessa.


title: Rauta(III)bromidi

text: Rauta(III)bromidi on kidevedettömänä punaruskea kiteinen aine. Se liukenee hyvin veteen, etanoliin, etikkahappoon ja dietyylieetteriin. Vedestä se kiteytyy tummanvihreänä kidevedellisenä heksahydraattina FeBr·6HO, myös muita hydraatteja tunnetaan. Yhdiste ei ole aivan yhtä pysyvä kuin rauta(III)kloridi, koska bromidianioni on voimakkaampi pelkistin kuin kloridianioni. Yli 200 °C:n lämpötilassa rauta(III)bromidi hajoaa bromiksi ja rauta(II)bromidiksi. Rauta(III)bromidi on Lewis-happo.


title: Rauta(III)bromidi

text: Rauta(III)bromidia voidaan valmistaa kuumentamalla raudan ja bromin seosta, mutta lämpötila ei saa olla yli 200 °C, jotta tuote ei hajoa rauta(II)bromidiksi. Toinen tapa tuottaa yhdistettä on rauta(II)bromidin ja bromin reaktio 170–200 °C:n lämpötilassa. Muodostunut tuote puhdistetaan sublimoimalla bromi-ilmakehässä.


title: Rauta(III)bromidi

text: Rauta(III)bromidia käytetään katalyyttinä orgaanisten yhdisteiden bromauksessa. Se katalysoi reaktiota tekemällä bromista elektrofiilisemmän ja siten reaktiivisemman.


title: Kaupungin avain

text: Kaupungin avain on symbolinen kunnianosoitus, jonka kaupunki myöntää arvovaltaiselle vieraalleen tai ansioituneelle omalle asukkaalleen.


title: Kaupungin avain

text: Tapa juontaa keskiajalta, jolloin Euroopan kaupungit olivat lukituilla porteilla varustettujen muurien tai aitojen ympäröimiä. Avain kaupungin portteihin saatettiin antaa sinne saapuneelle arvohenkilölle, esimerkiksi vieraalle hallitsijalle. Tällä haluttiin osoittaa, että hänet päästettiin kaupunkiin vapaaehtoisesti ja ystävänä. Kaupungin avaimia luovutettiin myös tärkeille kauppiaille ja diplomaateille, jotta heillä olisi vapaa kulku kaupunkiin, ilman että he joutuivat maksamaan porteilla perittävää tullia.


title: Kaupungin avain

text: Nykyään avaimen luovuttaminen on yleinen tapa joissakin Euroopan maissa sekä Pohjois- ja Etelä-Amerikassa. Euroopassa avain on tapana luovuttaa kaupungin arvovieraille, Pohjois-Amerikassa se annetaan yleensä kaupungin omille asukkaille. Esimerkiksi New Yorkin kaupunki luovutti avaimen vuonna 2009 lentokapteeni Chesley Sullenbergerille, joka teki matkustajakoneella onnistuneen pakkolaskun Hudsonjokeen.


title: Kaupungin avain

text: Suomessa kaupungin avaimen luovuttaminen on harvinaista. Pietarsaaren kaupunki on luovuttanut avaimen kolmelle henkilölle: ruotsalaiselle laulajalle Carola Häggkvistille, ahvenanmaalaiselle liikemiehelle Anders Wiklöfille sekä viimeisimpänä maaliskuussa 2014 internet-ilmiön synnyttäneelle Sara Maria Forsbergille. Porin kaupunki puolestaan on antanut avaimen muun muassa joillekin Pori Jazz -festivaaleilla esiintyneille huippumuusikoille, kuten B. B. King ja Phil Collins.


title: Javier Hervás

text: Javier ”Javi” Hervás Salmoral (s. 9. kesäkuuta 1989 Córdoba, Espanja) on espanjalainen jalkapalloilija. Hän edustaa Veikkausliigassa pelaavaa FC Honkaa ja on pelipaikaltaan keskikenttäpelaaja.


title: Othello (vuoden 1952 elokuva)

text: Othello on Orson Wellesin vuonna 1952 ohjaama draamaelokuva, joka perustuu William Shakespearen samannimiseen "Othello"-näytelmään. Ohjauksen lisäksi Welles toimi elokuvan tuottajana ja esitti sen pääosaa. Elokuvaa kuvattiin Marokossa, Venetsiassa, Toscanassa, Roomassa sekä Scaleran studiolla Roomassa. Welles kirjoitti kolmetuntisesta näytelmän 90-minuuttiseksi elokuvaksi. "Othello" voitti Kultaisen palmun Cannesin elokuvajuhlilla vuonna 1952.


title: Othello (vuoden 1952 elokuva)

text: Orson Wellesin lisäksi elokuvassa näyttelevät Micheál MacLiammóir Iagona, Robert Coote Roderigona, Suzanne Cloutier Desdemonana, Michael Laurence Cassiona, Fay Compton Emiliana ja Doris Dowling Biancana. Joseph Cotten ja Joan Fontaine tekevät cameoroolit.


title: Othello (vuoden 1952 elokuva)

text: "Othello" oli yksi Wellesin monimutkaisimmista elokuvista, ja se kuvattiin yli kolmen vuoden aikana. Kuvaukset alkoivat vuonna 1949, mutta päättyivät rahoituksen loppuessa. Italialaisen rahoittajan konkurssi tuotannon alkuvaiheessa hankaloitti kuvauksia. Rahoitusvaikeudet johtivat kekseliäisiin ratkaisuihin: Roderigo murhattiin elokuvassa turkkilaisessa saunassa, koska pukuja ei saatu viimeisteltyä. Eräs taistelukohtauksista alkaa Marokosta, mutta loppu on kuvattu Roomassa useita kuukausia myöhemmin. Welles käytti elokuvaan elokuvarooleistaan kuten "Kolmas mies" (1949) saamiaan rahoja. Kuvauksien vaikeuksista kerrotaan Micheál MacLiammóirin kirjassa "Put Money in Thy Purse".


title: Othello (vuoden 1952 elokuva)

text: Vuonna 1992 elokuvasta julkaistiin Orson Wellesin tyttären Beatrice Welles-Smithin johdolla uusi kunnostettu versio.


title: Othello (vuoden 1952 elokuva)

text: "The New York Timesin" kriitikot valitsivat "Othellon" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Irakin islamilainen armeija

text: Irakin Islamilainen Armeija ( [lyhenne IAI], , "al jaysh al islāmi fī’l-`irāq") on yksi niistä Irakin vastarintajärjestöistä, joka muodostettiin vuonna 2003 heti kuin Saddam Husseinin baath-puolue kaadettiin.


title: Irakin islamilainen armeija

text: Tarkkoja yksityiskohtia syntymistä IAI ovat epäselviä, vaikka se on yleisesti oletettu, että ryhmä perustettiin 2003 taistelemaan koalitiojoukkoja vastaan. Aluksi järjestö kidnappasi ulkomaalaisia turisteja ja kuvasi videoita heidän teloituksista. Toisin kuin muut vastarintajärjestöt Irakin Islamilainen Armeija ei taistele muita sunni-kapinallisia vastaan, vaan heidän tehtävänä on saada koalitiojoukot, erityisesti Yhdysvallat pois Irakista. Järjestön johtaja Ismael Jubhouri kertoi, että järjestö muodostuu Irakin sunneista, shiioista, arabeista ja kurdeista.


title: Irakin islamilainen armeija

text: Järjestö on vastuussa seuravien henkiöiden teloituksista:Irakin Islamilaisen armeijan uskotaan myös tappaneen seuraavat henkilöt:Järjestö yritti 1. syyskuuta salamurhata onnistumatta irakilaisen poliitikon. Järjestö on ottanut myös 2007 vastuulleen 2007-Balad lentokoneen alas ampumisesta, vaikka törmäys johtui sumusta, törmäyksessä kuoli 34 ihmistä.


title: Irakin islamilainen armeija

text: Järjestö tunnetaan ehkä parhaiten Juba-tarkka-ampujasta/ampujista, jotka ampuu Yhdysvaltain merijalkaväen sotilaita. Ampumiset kuvataan melkein aina videolle ja on tehty CD- ja DVD-julkaisuja Irakissa, ja DVD:itä annetaan ilmaiseksi Irakin kansalaisille ja heitä kehotetaan taistelemaan koalitiojoukkoja vastaan.


title: Irakin islamilainen armeija

text: Also see crude live translation into English of the IAI web site on Google.


title: Angry Birds Trilogy

text: Angry Birds Trilogy on Rovio Entertainmentin kehittämä ja Activisionin julkaisema videopeli. Peli julkaistiin alun perin PlayStation 3:lle, Xbox 360:lle ja Nintendo 3DS:lle syyskuussa 2012, ja vuonna 2013 peli julkaistaan myös Wiille, Wii U:lle ja PlayStation Vitalle.


title: Angry Birds Trilogy

text: Peli sisältää kolme ensimmäistä "Angry Birds" -peliä: "Angry Birdsin", "Angry Birds Seasonsin" ja "Angry Birds Rion". Peli tukee PlayStation Movea, Xbox 360 Kinectia ja Nintendo 3DS Streetpassia.


title: Spitz

text: Spitz voi viitata ainakin seuraaviin:


title: Kotka Rankki Ohutta Yläpilveä

text: Kotka Rankki Ohutta Yläpilveä oli 1979 perustettu suomalainen poprock-yhtye, joka julkaisi 1980-luvun alussa albumin "Alavilla mailla hallan vaaraa" sekä kaksi singleä, joista "Pearl Harbour" nousi hitiksi. Jussi Raittinen levytti myöhemmin version yhtyeen kappaleesta "Konttorikantri" nimellä "Samassa veneessä", joka myös soi usein radiossa. Vuonna 2014 yhtyeeltä ilmestyi uusi albumi "Nahkiaisen tiedot puuttuvat" 34 vuoden tauon jälkeen, mikä lienee Suomessa ennätyksellisen pitkä aika albumien julkaisun välillä.


title: Kotka Rankki Ohutta Yläpilveä

text: Kotka Rankki Ohutta Yläpilveä perustettiin vuonna 1979. 1980 yhtye julkaisi singlen "Pearl Harbour", joka nousi hitiksi ja sai paljon radiosoittoa. Seuraavana vuonna yhtyeeltä julkaistiin albumi "Alavilla mailla hallan vaaraa" sekä single "Sakaali / Kultainen Kenguru". Opiskelijoista koostunut yhtye hajosi, kun sen jäsenet päätyivät töihin eri puolille Suomea.


title: Kotka Rankki Ohutta Yläpilveä

text: Vuonna 2013 yhtyeen jäsen Pentti Laitinen kokosi jäsenet takaisin yhteen. Tuloksena oli uusi kappale "Lotta ja hai", josta tehtiin myös South Park -vaikutteinen videoanimaatio. Seuraavana vuonna yhtyeeltä julkaistiin 34 vuoden tauon jälkeen uusi albumi "Nahkiaisen tiedot puuttuvat".


title: Los Teques

text: Los Teques on kaupunki Venezuelassa. Noin 141 000 asukkaan kaupunki on maan pohjoisosassa sijaitsevan Mirandan osavaltion pääkaupunki. Venezuelan pääkaupunkiin Caracasiin on Los Tequesista matkaa noin 30 kilometriä.


title: Los Teques

text: Los Teques perustettiin vuonna 1777 ja se sai nimensä aluetta asuttaneen intiaaniheimon mukaan. Mirandan osavaltion pääkaupunki Los Tequesista tuli vuonna 1927.


title: Los Teques

text: Vuonna 2006 valmistui 9,5 kilometrin pituinen Los Tequesin metro, joka on yhteydessä Caracasin metroon.


title: Podokarpiinihappo

text: Podokarpiinihappo on monityydyttymätön rasvahappo.


title: Otto Heinrich Warburg

text: Otto Heinrich Warburg (1883-1970) oli saksalainen lääketieteen tutkija. Hänet palkittiin vuonna 1931 Nobelin fysiologian tai lääketieteen palkinnolla hengitysentsyymien tutkimuksesta..


title: Otto Heinrich Warburg

text: Warburg väitteli kemiasta Berliinin yliopistossa vuonna 1906 ja lääketieteestä Heidelbergin yliopistossa 1916. Hän tuli tunnetuksi tutkiessan merieläinten aineenvaihduntaa Napolissa. Nobelilla palkittu tutkimus kohdistui soluhengitykseen liittyviin entsyymeihin. Vuodesta 1931 hän johti solubiologian Kaiser Wilhelm -instituuttia Berliinissä. Warburgille ehdotettiin toista Nobelia 1944, mutta saksalaisia oli kielletty ottamasta Nobeleita vastaan Hitlerin hallinnon aikana.


title: Foshan

text: Foshan (, pinyin: Fóshān Shì) on prefektuuritason suurkaupunki Kiinan Guangdongin maakunnassa Etelä-Kiinassa. Kaupunki on kasvanut yhteen maakunnan pääkaupunki Kantonin sen lounaislaidalta. Foshanissa on yhteensä noin 7,2 miljoonaa asukasta. Sen pinta-ala on 3 848 neliökilometriä.


title: Foshan

text: Kaupungille myönettiin prefektuuritason kaupungin asema vuonna 1970. Vuonna 2009 käynnistettiin hanke kaupungin yhdistämiseksi Kantoniin.


title: Foshan

text: Paikallishallinnon piirikuntatasolla Foshan jakautuu viiteen kaupunkipiiriin (numerointi oheisen kartan mukaan): 1. Chancheng, 2. Nanhai, 3. Shunde, 4. Sanshui ja 5. Gaoming. Kaupungin hallinto sijaitsee Chanchengin piirissä.


title: Foshan

text: Vuosisatoja vanha Foshanin kaupunki tunnettiin käsitöistään ja posliinituotannostaan. Nykyään se on nopeasti kasvava ja vauras teollisuuskaupunki, jonka asukkaista suurin osa on muuttanut Kiinan muista maakunnista. Foshanissa on runsaasti muun muassa metalli-, elektroniikka- ja kemianteollisuutta.


title: Foshan

text: Kaupunkiin valmistui "FMetron" nimellä tunnettu maanalainen vuonna 2010. Foshan Shadin lentoasemalta on säännöllinen yhteys muun muassa Pekingiin ja Shanghaihin. Foshan on tärkeä Kantonin, Hongkongin ja Guangdoun maakunnan välisen rautatieliikenteen risteysasema.


title: Foshan

text: Foshanissa sijaitsee myös vuonna 1995 perustettu yliopisto.


title: A Little Pain

text: A Little Pain on Olivia Lufkinin yhdeksäs single, jonka on tuottanut Olivian kanssa Cutting Edge-tuotantoyhtiö. Se julkaistiin CD- ja CD&DVD-muodossa 26. kesäkuuta 2006, neljä vuotta myöhemmin hänen aiemman singlen, Into the Starsin julkaisun jälkeen. Single tehtiin erityisesti Nana-animesarjaa varten ja sitä käytettiin sarjan ensimmäisenä loppusinglenä.


title: Sininärhet

text: Sininärhet ("Coraciidae") eli säihkynärhet on säihkylintujen lahkoon kuuluva heimo.Sininärhet ovat keskikokoisia, kirkkaanvärisiä lintuja, joilla on lyhyt nokka ja jalat ja keskipitkät siivet. Joillakin lajeilla on pitkät pyrstösulat.


title: Sininärhet

text: Sininärhet elävät Vanhan mantereen alueella avoimissa metsissä ja metsänreunoilla, jotkin lajit alamaan sademetsissä ja niiden reunoilla.


title: Batthyány térin asema

text: Batthyány tér on Budapestin metron linjan 2 ja HÉV-lähijunaverkoston linjan 5 asema Budan puolella Unkarin pääkaupungissa Budapestissa. Maanalainen asema sijaitsee Batthyány tér -aukiolla Tonavan länsirannalla.


title: Savonlinnan lyseon lukio

text: Savonlinnan Lyseon lukio on Savonlinnan keskustassa sijaitseva noin 400 opiskelijan yleislukio. Lukio toimii Piispanmäellä vuonna 1966 valmistuneessa ja vuonna 2005 peruskorjatussa koulurakennuksessa. Yleislukiona Savonlinna Lyseon lukio tarjoaa kuitenkin myös tekniikan opintokokonaisuuksia sekä urheilun koulutusohjelmaa.


title: Savonlinnan lyseon lukio

text: Vuonna 1639 Suomen kenraalikuvernööri Pietari Brahe perusti Savonlinnaan pedagogion eli Savonlinnan ensimmäisen koulun, joka toimi vuosina 1639–1788. Suomenkielinen reaalilyseo aloitti toimintansa Savonlinnassa 1884. Savonlinna Lyseon lukio juhli 125-juhlavuottaan vuonna 2009.


title: Savonlinnan aikuislukio

text: Savonlinnan aikuislukio on alueen ainoa aikuislukio, jossa opiskelee yhteensä noin 600 opiskelijaa. Aikuislukiossa voi suorittaa peruskoulu- ja lukiotutkinnon, ylioppilastutkinnon sekä yksittäisen aineen oppimäärän tai kurssin / kursseja. Koulu aloitti toimintansa syksyllä 1978 nimellä Piispanmäen lukion iltalinja. Nykyisen nimensä koulu sai 1.8.2003. Koulu toimii samoissa tiloissa Savonlinnan lyseon lukion kanssa. Savonlinnan lyseon lukion rehtori Ismo Falck toimii myös aikuislukion rehtorina.


title: Savonlinnan aikuislukio

text: Savonlinnan aikuislukiolla on tarjoaa joustavia ja monipuolisia opiskeluvaihtoehtoja, joista yksittäinen opiskelija voi valita itselleen sopivimmat. Koulussa voi suorittaa peruskoulu- ja lukio-opintoja ilta- tai etäopiskeluna. Aikuislukion opetussuunnitelmaan kuuluvat englannin, espanjan, ruotsin, japanin sekä venäjän kielet sekä maahanmuuttajille tarkoitettu suomi toisena kielenä -opetus. Koulu tarjoaa starttilukio-linjan sellaisille opiskelijoille, jotka haluaisivat lukio-opiskelijoiksi, mutta eivät jostain syystä ole päässeet lukion opiskelijoiksi. Maahanmuuttajataustaisille opiskelijoille Savonlinnan aikuislukio tarjoaa lukioon valmistavaa (luva-koulutus) koulutusta. Luva-koulutuksen painopiste on suomen kielen ja lukio-opinnoissa tarvittavien opiskelutaitojen harjoittamisessa. Opiskelu on opiskelijalle maksutonta.


title: Charles Scott Sherrington

text: Charles Scott Sherrington (27. marraskuuta 1857 – 4. maaliskuuta 1952) oli brittiläinen lääketieteen tutkija. Hänet palkittiin vuonna 1932 Nobelin fysiologian tai lääketieteen palkinnolla neuronien tutkimuksesta.


title: Charles Scott Sherrington

text: Sherrington suoritti lääketieteen tutkinnon Cambridgessa ja jatkoi opintojaan Berliinin yliopistossa. Hän luennoi St Thomasin opetussairaalassa ja sen jälkeen toimi professorina Lontoon, Liverpoolin ja Oxfordin yliopistoissa. Hän tutki kissojen, koirien ja apinoiden aivoja ja hermostoa. Sanat "neuroni" ja "synapsi" ovat Sherringtonin keksimiä. Hänen tutkimustyönsä tuloksia on käytetty hyväksi nykyisten aivokirurgian menetelmien kehittämisessä.


title: Charles Scott Sherrington

text: Tieteellisen työnsä lisäksi Sherrington julkaisi runokokoelman ja kaksi teosta 1500-luvun ranskalaisen fyysikon Jean Fernelin elämästä.


title: Hydrolastic-jousitus

text: Hydrolastic on erityinen British Motor Corporationin (BMC) ja myöhempien sitä seuranneiden yhtiöiden henkilöautoissaan käyttämä, yksinkertainen ja tilaa säästävä nestejousitusjärjestelmä.


title: Hydrolastic-jousitus

text: Järjestelmän kehittäjinä olivat englantilainen kumialan insinööri Alex Moulton sekä kreikkalais-brittiläinen autosuunnittelija Alec Issigonis. Hydrolastic-järjestelmä esiteltiin ensi kertaa vuonna 1962 BMC:n ADO16-sarjan autoissa.


title: Hydrolastic-jousitus

text: Järjestelmä koostuu nestetäyttöisistä painesäiliöistä sekä niitä yhdistävistä putkista. Auton joka pyörällä on oma painesäiliönsä ja saman kyljen etu- ja takapyörän säiliöt on yhdistetty toisiinsa putken avulla. Näin saadaan aikaan kompakti järjestelmä joka korvaa perinteiset teräsjouset ja heilahduksenvaimentimet. Alkuperäisen nesteen resepti oli seuraavanlainen:


title: Hydrolastic-jousitus

text: Koska kotimekaanikoille näiden kahden viimeksi mainitun kemikaalin hankkiminen olisi ollut kohtuuttoman vaikeaa, monet TI-miehet ja korjaamot käyttivät coctailia, jossa puolet on alkoholia (esim. paineilmajarrujen jäänesto) ja puolet moottorin jäähdytinnestettä (glykoli). Nykyisin, kun alkuperäistä nestettä ei ole saatavilla, autoharrastajat turvautuvat tähän kotitekoiseen aineeseen.


title: Hydrolastic-jousitus

text: Jokaisen painesäiliön sisällä on kuminen jousielementti, jossa on läpivirtausventtiilit. Järjestelmä on paineen alainen ja kun maantiellä etupyörä osuu töyssyyn, nestevirtaus kumielementin venttiilin läpi siirtyy saman puolen takapyörälle. Näin etupyörän joustoliike on pehmeä ja takapää on valmis kohtaamaan saman töyssyn, jolloin neste taas virtaa etupyörälle. Koska neste on paineen alainen, ja sen liike on rajoitettu venttiileillä, ei erillisiä heilahduksenvaimentimia tarvita. Tämä jousituksen nopea ja samanaikaisesti pehmeä toiminta on erityisen tärkeää pienissä autoissa, koska lyhyen akselivälinsä takia ne reagoivat tien epätasaisuuksiin voimakkaammin jolloin ajomukavuus kärsii.[1]


title: Hydrolastic-jousitus

text: Tämän etu- ja taka-akselin yhdistävän järjestelmän yhtenä heikkoutena on tietyissä olosuhteissa tapahtuva auton peräpään pomppaaminen. Suomessa 1960-luvulla Tekniikan Maailman koeajajat onnistuivat ajamaan Minillä hyppyrimäisen siltarummun yli niin, että kun auton etupyörät tapasivat rummun jälkimmäisen reunan, paineen siirtyminen takapyörille sinkosi auton peräpään ilmaan. Tämä oli kuitenkin tarkkaan laskelmoitu erityistapaus, eikä siviililiikenteessä ollut moiseen kuin teoreettinen mahdollisuus.


title: Hydrolastic-jousitus

text: Autotietokirjailija Jon Pressnell esittää aiheesta kertovassa kirjassaan, että Citroën DS:ssä esitelty kaasunestejousitus olisi ollut Issigonisin ja Moultonin esikuvana. Työskenteliväthän he juuri samansuuntaisen projektin parissa Citroënin esittelyn aikaan. Presnell esittää ajatuksenaan että Citroënin jousitusjärjestelmän monimutkainen rakenne rohkaisi Moultonia etsimään yksinkertaisempia ratkaisuja.


title: Hydrolastic-jousitus

text: CAR-lehden haastattelussa, 1980-luvun lopulla, Moulton kertoo että hän ja Issigonis tutkivat myös 50-luvun Citroën 2CV:n jousitusjärjestelmää. Siinä auton saman puolen pyörät on jousitettu yhteisellä,auton helman alle pituussuntaisesti asennetulla kierrejousella. He kuitenkin halusivat saada aikaan jousituksen, joka olisi pehmeä ja vakaa, mutta ilman 2CV:n jopa koomisen pitkiä joustoliikkeitä.


title: Hydrolastic-jousitus

text: Hydragas on jousitusjärjestelmä jota British Leyland ja sitä seuranneet yhtiöt käyttivät monissa henkiöautomalleissaan.


title: Hydrolastic-jousitus

text: Hydragas on suora kehitysjatke Moultonin aiemmalle Hydrolastic-järjestelmälle. Se esiteltiin ensi kertaa vuoden 1973 Austin Allegrossa. Myöhemmin se asennettiin vuoden 1975 Princessin sen seuraajan Austin Ambassadorin jousitusjärjestelmäksi.


title: Hydrolastic-jousitus

text: Tässäkin järjestelmänä sen sydämenä toimivat joka pyörällä olevat paineyksiköt, jotka nesteen sijasta on täytetty typpikaasulla. Järjestelmän toiminta on muuten samanlainen kuin aiemalla Hydrolastic-järjestelmällä.


title: Hydrolastic-jousitus

text: Huolimatta alkuvaiheen ongelmista, joissa Allegron jousituksen toiminta oli täysin vajavaista, järjestelmä onnistuttiin kehittämään suorituskykyiseksi ja tehokkaaksi vaihtoehdoksi perinteisille teräsjousille.


title: Hydrolastic-jousitus

text: Austin Maxi oli ainoa tuotantomalli, jossa käytettiin molempia järjestelmiä. Maxissa käytetty rakenne poikkesi ADO16 mallien vastaavista yhdysputkeen asennetun paineventtiilin osalta. Vuonna 1978 Hydrolastic-paineyksköiden kumiosien valmistaja Dunlop lopetti niiden valmistuksen ja BL:n oli modifioitava Maxin rakenteita saadakseen Leyland Princessin Hydrogas-järjestelmän paineyksiköt sopimaan Maxiin. Tämä edellytti mm. täysin uuden etukelkan suunnittelua.


title: Hydrolastic-jousitus

text: Autot joissa on käytetty Hydrolastic-järjestelmää:


title: Hydrolastic-jousitus

text: Autot joissa on käyetty Hydragas-järjestelmää:


title: Jalkapallon A-poikien SM-sarja

text:
Jalkapallon A-poikien SM-sarja on Suomen Palloliiton alainen nuorten jalkapallosarja. Kaudella 2017 sarjassa ovat oikeutettuja pelaamaan 1. tammikuuta 1997 ja sitä myöhemmin syntyneet. Lisäksi joukkueet saavat peluuttaa kahta vuonna 1996 syntynyttä pelaajaa.A-poikien Suomen mestaruudesta on pelattu erilaisin sarjamuodoin vuodesta 1942 lähtien. Vuosina 1993-2006 sarja oli tarkoitettu alle 20-vuotiaille pelaajille.
Vuosina 1942 ja 1953 välillä Suomen Palloliiton ja Työväen Urheiluliiton seurat pelasivat omat sarjat. Vuosina 1942-1945 Suomen mestariksi julistettiin SPL:n mestari ja vuosina 1946-1953 liittojen mestarit kohtasivat mestaruusottelussa. Vuoden 1942 pelatussa liitto-ottelussa TuTo voitti HJK:n 3–2, mutta ottelulla ei ollut tuolloin SM-arvoa.


title: Purjehdus kesäolympialaisissa 2012 – naisten Elliott 6m

text: Naisten Elliott 6m-luokan purjehduksessa kesäolympialaisissa 2012 kilpailtiin 29. heinäkuuta – 11. elokuuta. Siihen osallistui 12 venekuntaa.


text: Kilpailussa purjehdittiin ensiksi jokainen jokaista vastaan. Voitosta hyvitettiin 1 pisteellä, hävinnyt jäi nollille. Kahdeksan eniten pisteitä saavuttanutta venekuntaa selviytyi pudotuskilpailuihin. Puolivälierissä purjehdittiin paras viidestä -menetelmällä, eli kolmella voitolla selvisi välieriin.


text: Välieristä piti niin ikään selviytyä loppukilpailuun kolmella voitolla, mutta heikkojen tuulten takia kilpailut jouduttiin supistamaan tapahtuvaksi paras kolmesta -menetelmällä. Suomi hävisi ratkaisevassa kolmannessa purjehduksessa Australialle muutamalla sentillä. Suomen veneen keula saavutti maalilinjan ensiksi, mutta ratkaisevaa oli se, että australialaisveneen purje ylitti linjan ennen suomalaisten purjetta.


text: Loppukilpailu ja kilpailu kolmannesta sijasta suoritettiin jälleen paras viidestä -menetelmällä. Suomi voitti Venäjän pronssikamppailussa 3–1, mutta venäläisten protestoitua, vahvistusta mitalin voittamisesta saatiin odotella minuuttikaupalla. Finaalissa tarvittiin kaikki viisi lähtöä, ennen kuin olympiavoitto ratkesi Espanjan venekunnan hyväksi.


text: Lähde


text:
Sijat 5–8 ratkaistiin alkukilpailun sijoitusten perusteella, koska tuulet eivät olleet suotuisia ohjelmaan merkittyjen sijoituskilpailujen järjestämiseksi.
5.Yhdysvallat 6.Ranska 7.Iso-Britannia 8.Alankomaat


title: Harman International Industries

text: Harman International Industries, Inc. on yhdysvaltalainen äänentoistoon ja viihde-elektroniikkaan keskittynyt suuryritys, jonka tuotemerkkeihin kuuluvat muun muassa "Harman/Kardon", "JBL, Infinity" ja "AKG Acoustics". Vuodesta 2017 yrityksen on omistanut eteläkorealainen Samsung Electronics.


title: Harman International Industries

text: Harman valmistaa laitteita sekä kuluttajille, ammattikäyttöön että ajoneuvoihin. Kuluttajatuotteisiin lukeutuvat vahvistimet ja viritinvahvistimet, kaiuttimet ja kuulokkeet sekä muun muassa CD- ja DVD-soittimet ja CD-tallentimet.


title: Harman International Industries

text: Harmanin autoaudioryhmä valmistaa eri tuotemerkeillä varustettuja äänentoistojärjestelmiä eri automerkeille kuten Mercedes-Benz, Toyota/Lexus, BMW sekä General Motorsin eri merkit.


title: Harman International Industries

text: Harmanin ammattituoteryhmä suunnittelee ja valmistaa äänentoistolaitteita, muun muassa tarkkailukaiuttimia, vahvistimia, mikrofoneja ja miksauspöytiä äänistudioihin, elokuvateattereihin sekä konsertti- ja muuhun ammattikäyttöön.


title: Harman International Industries

text: Harmanin pääkonttori on Stamfordissa Connecticutin osavaltiossa. Yrityksen markkina-alue ulottuu Pohjois- ja Etelä-Amerikan lisäksi Eurooppaan ja Aasiaan.


title: Harman International Industries

text: Sidney Harman (1918–2011) opiskeli fysiikkaa New York City Collegessa. Valmistuttuaan 1939 hän sai työtä PA-laitteistoja valmistavasta David Bogen Companysta. Harman ystävystyi pian esimiehensä Bernard Kardonin kanssa, ja vuonna 1953 kaksikko perusti oman yrityksensä Harman/Kardonin.


title: Harman International Industries

text: Seuraavana vuonna yritys esitteli maailman ensimmäisen radion ja vahvistimen yhdistelmän eli nykykielellä viritinvahvistimen, Festival D1000 -mallin, joka oli ajan tapaan vielä monofoninen. Muita Harman/Kardonin virstanpylväitä olivat TA230 stereoviritinvahvistin (1958), ensimmäinen laajan taajuusalueen vahvistin Citation II (1959), ensimmäinen kasettidekki jossa oli Dolby B kohinanvaimennusjärjestelmä (1970) sekä Citation XX -vahvistin (1980), jonka suunnitteli yrityksen pääinsinöörinä tuolloin toiminut suomalaisprofessori Matti Otala.


title: Harman International Industries

text:
Bernard Kardonin jäätyä eläkkeelle 1956 Harman aloitti yrityksen nopean kasvattamisen. 1970-luvun puoliväliin mennessä Harman/Kardonista tuli Yhdysvaltain markkinajohtaja stereolaitteissa.
Vuonna 1976 Sidney Harman otti vastaan kauppaministeriöviran demokraattipresidentti Jimmy Carterin hallinnossa. Hän myi yrityksensä Beatrice Foods -yhtiölle, kunnes virkamiestehtävistä vapauduttuaan 1978 osti sen voitolla takaisin. Vuonna 1980 hän perusti Harman International Industries -yhtiön ja alkoi ostaa muita äänentoistoalan yrityksiä. Vuoteen 1990 mennessä Harmanin konserniin kuuluivat Harman/Kardonin lisäksi JBL-, Infinity- ja Epicure-kaiutinmerkit sekä ammattilaismerkit JBL Professional, UREI ja Soundcraft.


title: Harman International Industries

text: Vuonna 2010 92-vuotias miljardööri Sidney Harman ja kongressiedustajana toimiva vaimonsa Jane Harman laajensivat yllättäen mediabisnekseen ostamalla taloudellisissa vaikeuksissa olleen Newsweek-viikkolehden Washington Postilta 47 miljoonan dollarin velkoineen yhdellä dollarilla. Newsweek sulautettiin trendikkääseen nettisivustoon The Daily Beastiin. Sidney Harman kuoli keväällä 2011 ja Harmanin perhe myi pois Newsweek-omistuksensa.


title: Harman International Industries

text: Vuonna 2016 eteläkorealainen Samsung Electronics osti Harmanin noin 7,5 miljardilla eurolla saadakseen paremman markkina-aseman ajoneuvojen äänentoistojärjestelmissä.Suomessa Harmanin kuluttajalaitteita edustaa Harman Consumer Finland Oy ja ammattilaitteita Studiotec Oy.


title: Unipro

text: PAO Unipro, ennen vuotta 2016 E.ON Russia eli E.ON Rossija (, aiemmin OGK-4) on Venäjällä toimiva, pääosin saksalaisomisteinen energiayhtiö. Yhtiön osake noteerataan Moskovan pörssissä. Unipron enemmistöomistaja on vuodesta 2016 toiminut saksalainen Uniper-energiayhtiö, joka muodostettiin aiemman E.ON yhtiön toimintoja uudelleenjärjestettäessä, ja jolle siirrettiin muun muassa E.ON-yhtiön aiemmat Venäjän toiminnot.


title: Unipro

text: Vuoden 2012 alussa tämän Venäjällä viittä fossiilisilla polttoaineilla toimivaa voimalaitosta hallitsevan energiakonsernin asennettu sähköntuotantokapasiteetti oli 10,3 gigawattia. Yhtiön vuoden 2011 sähköntuotanto oli 62,5 gigawattituntia. Yhtiön suunnitelmissa on kasvattaa tuotantoaan Venäjällä.


title: Unipro

text: Yhtiön pääkonttori on Surgutissa, Hanti-Mansiassa. E.ON Russian osakkeet noteerataan Venäjän arvopaperipörssissä (MICEX-RTS).


title: Unipro

text: Yhtiöllä on viisi pääosin sähköä tuottavaa voimalaa ja yksi lämpövoimala.


title: British Home Stores

text: British Home Stores (lyh. BHS) on brittiläinen tavarataloketju, jonka myymälät ovat erikoistuneet pääosin kodin tuotteiden ja vaatteiden myymiseen.


title: British Home Stores

text: Ensimmäinen BHS-tavaratalo avattiin Lontoon Brixtonissa vuonna 1928. Nykyisin ketjulla on Yhdistyneessä kuningaskunnassa yli 100 myymälää. Ketju on Arcadia Groupin omistuksessa.


title: Marks & Spencer

text: Marks & Spencer (lyh. M&S) on brittiläinen vähittäiskaupan ketju, jonka perustivat valkovenäläistä juutalaissukua edustanut Michael Marks ja Yorkshiresta kotoisin ollut talousmies Thomas Spencer Leedsissä vuonna 1884.


title: Marks & Spencer

text: Marks & Spencerillä on noin 800 myymälää Britanniassa ja 450 muissa maissa. Myymälöistä suurin osa on tavarataloja, jotka erikoistuvat vaatteiden, elintarvikkeiden ja kodin tuotteiden myyntiin. Britanniassa ketjulla on myös Simply Food -myymälöitä, joissa myydään pelkästään elintarvikkeita. Päivittäistavaroiden osuus yhtiön myynnistä on noin puolet.


title: Marks & Spencer

text: 1970-luvulla paroni Marcus Sieffin johdolla yritys menestyi ja oli tunnettu henkilöstönsä hyvästä kohtelusta, mutta hänen vetäydyttyä johdosta alkoivat yhtiön vaikeudet. Sen käytännölliset vaatemallistot eivät enää puhutelleet nuorta kuluttajasukupolvea. Vuosituhannen vaihteessa yritys joutui vetäytymään sekä muista Euroopan maista että Pohjois-Amerikasta. Sen jälkeen yritys on taas tehnyt parempaa tulosta.


title: Marks & Spencer

text:
Marks & Spencer oli 1990-luvun lopulla Suomen markkinoilla Stockmannin kanssa solmitulla franchising-sopimuksella. Maaliskuussa 2014 kerrottiin uudesta yhteistyöstä S-ryhmän kanssa. S-ryhmä avasi Marks & Spencer -myymälän ensin lokakuussa 2014 Helsingin keskustan Sokoksen yhteyteen ja sitten Jyväskylään, Hämeenlinnaan, Tampereelle, Lappeenrantaan, Lahteen ja Poriin. Suomenkielinen, Suomen markkinoille räätälöity verkkokauppa avattiin keväällä 2015.
Marks & Spencerin vaatemerkkeihin kuuluvat "M&S Collection, Limited Collection, Per Una, North Coast, Portfolio, Indigo Collection, Autograph, Classic, Blue Harbour, Collezione, Savile Row Inspired" ja "Big & Tall".


title: Savonlinnan ammatti- ja aikuisopisto

text: Savonlinnan ammatti- ja aikuisopisto (SAMI) on Savonlinnassa sijaitseva toisen asteen ammatillinen oppilaitos, jota ylläpitää Itä-Savon koulutuskuntayhtymä ammatillisen koulutuksen kuntayhtymä. Ammattiopistossa opiskelee noin 2200 nuorta ja aikuista opiskelijaa päiväkoulutuksessa, oppisopimuskoulutuksessa ja aikuiskoulutuksessa. Savonlinnan ammatti- ja aikuisopisto on aloittanut toimintansa vuonna 1960 Savonlinnan ammattikouluna. Vuoden 2018 alussa Savonlinnan ammatti- ja aikuisopisto vaihtoi virallisesti nimensä Ammattiopisto SAMIeduksi.


title: Savonlinnan ammatti- ja aikuisopisto

text: Savonlinnan ammatti- ja aikuisopisto koulutusmuotoja ovat ammatillinen peruskoulutus, ammatillinen lisäkoulutus, työvoima- ja henkilöstökoulutus sekä oppisopimuskoulutus. Näyttötutkintoina on mahdollisuus suorittaa perus-, ammatti- ja erikoisammattitutkintoja.


title: Savonlinnan ammatti- ja aikuisopisto

text: Oppilaitoksessa on mahdollista suorittaa seuraavat ammattitutkinnot:


title: Shriya Saran

text: Shriya Saran (s. 11. syyskuuta 1982 Dehradun, Uttarakhand), tunnetaan myös pelkästään nimellä Shriya, on intialainen näyttelijä ja malli. Hän on näytellyt telugun-, tamilin- ja hindinkielisissä elokuvissa sekä muutamassa englannin-, malajalamin- ja kannadankielisessä elokuvassa.


title: Shriya Saran

text: Saran teki elokuvadebyyttinsä telugunkielisessä elokuvassa "Ishtam" (2001). Hänen ensimmäinen kaupallinen menestyksensä oli "Santosham" (2002), minkä jälkeen hän näytteli monissa muissa telugunkielisissä elokuvassa yrittäessään saada jalansijaa hindin- ja tamilinkielisissä elokuvateollisuuksissa.


title: Shriya Saran

text: Vuonna 2007 Saran näytteli elokuvassa "Sivaji", joka oli siihen aikaan eniten tuottanut tamilinkielinen elokuva. Hän näytteli toista pääosaa Jesse Metcalfen kanssa ensimmäisessä englanninkielisessä elokuvassaan "The Other End of the Line" (2008). Hänen seuraaviin elokuviinsa kuuluivat menestyneet tamilinkielinen "Kanthaswamy" (2009) ja malajalaminkielinen "Pokkiri Raja" (2010), jotka tekivät hänestä yhden eteläintialaisten elokuvateollisuuksien johtavista näyttelijättäristä.


title: Shriya Saran

text: Saran tunnetaan myös hyväntekeväisyystyöstään. Vuonna 2011 hän avasi näkövammaisia työllistävän kylpylän Mumbaihin.


title: Shriya Saran

text: Saran avioitui hindumenoin venäläisen Andrei Koscheevin kanssa Udaipurissa 19. maaliskuuta 2018. Saran on koulutettu kathak-tanssija.


title: Asda

text: Asda on brittiläinen vähittäiskaupan ketju, joka keskittyy pääosin päivittäistavarakauppaan. Se on Britannian toiseksi suurin vähittäismyyjä Tescon jälkeen. Ketjun omistaa yhdysvaltalainen Walmart.


title: FRA

text: FRA tai Fra voi tarkoittaa ainakin seuraavia:


title: YEM

text: YEM tai Yem voi tarkoittaa seuraavia:


title: Raphael Holzdeppe

text: Raphael Holzdeppe (s. 28. syyskuuta 1989) on saksalainen seiväshyppääjä. Hän edustaa LAZ Zweibrücken -seuraa ja on pituudeltaan 178 cm.


title: Raphael Holzdeppe

text: Holzdeppe voitti kultaa alle 20-vuotiaiden MM-kilpailuissa 2008 hypättyään 550. Pekingin olympialaisissa 2008 hän sijoittui kahdeksanneksi tuloksella 560. Hän voitti alle 23-vuotiaiden Euroopan-mestaruuden Kaunasissa 2009 tuloksella 565. Barcelonan EM-kilpailuissa 2010 hän oli yhdeksäs. Daegun MM-kilpailuissa 2011 Holzdeppe karsiutui finaalista.


title: Raphael Holzdeppe

text: Helsingin EM-kilpailuissa 2012 Holzdeppe saavutti pronssia tuloksella 577. Lontoon olympialaisissa 2012 hän sai pronssia uudella ennätyksellään 591 cm. Hän sijoittui kahdeksanneksi Göteborgin EM-hallikilpailuissa 2013. Holzdeppe voitti kultaa Moskovan MM-kisoissa elokuussa 2013 tuloksella 589. Pekingin MM-kisoissa 2015 hän sai hopeaa tuloksella 590. Hän karsiutui loppukilpailusta Rio de Janeiron olympialaisissa 2016. Hän oli viides Belgradin EM-hallikilpailuissa 2017. Lontoon MM-kilpailuissa 2017 hän jäi loppukilpailussa ilman tulosta. Birminghamin MM-hallikilpailuissa 2018 hän sijoittui viidenneksi.


title: Joseph E. Murray

text: Joseph Edward Murray (1. huhtikuuta 1919 Milford, Massachusetts – 26. marraskuuta 2012 Boston, Massachusetts) oli yhdysvaltalainen kirurgi, joka erikoistui erityisesti elinsiirtoihin ja plastiikkakirurgiaan. Hän tutki elinsiirtoihin liittyviä kysymyksiä ja teki vuonna 1954 ensimmäisen onnistuneen munuaisensiirron. Murray palkittiin vuonna 1990 Edward Donnall Thomasin kanssa Nobelin fysiologian tai lääketieteen palkinnolla.


title: Joseph E. Murray

text: Joseph Edward Murray syntyi Milfordissa, Massachusettsissa 1919. Hänen isänsä William Murray oli tuomari ja hänen äitinsä Mary DePasquale Murray opettaja. Hän valmistui 1940 kandidaatiksi College of the Holy Crossista ja suoritti lääketieteen tutkinnon vuonna 1943 Harvard Medical Schoolista. Valmistuttuaan hän suoritti harjoittelujaksonsa Peter Bent Brigham -sairaalassa. Murray meni naimisiin toisen maailmansodan aikana ja sai kuusi lasta.


title: Joseph E. Murray

text: Lyhennetyn harjoittelun jälkeen Murray liittyi Yhdysvaltain maavoimien lääkintäjoukkoihin. Hänet määrättiin Pennsylvaniassa sijainneeseen Valley Forgen sairaalaan, jossa harjoitettiin erityisesti plastiikkakirurgiaa. Yksi Murrayn potilaista oli Burmassa alas ammuttu Charles Woods, jonka kasvojen ja käsien hoito kesti kuukausia. Murraystä ja Woodsista tuli pitkäaikaiset ystävät. Murray kertoi myöhemmin, että juuri sota-aikaiset kokemukset ihonsiirroista veivät hänet elinsiirtojen ja suu- ja leukakirurgian pariin.


title: Joseph E. Murray

text: Murray palasi 1947 Brighamin sairaalaan ja toimi plastiikka- ja yleiskirurgina. Vapaa-ajallaan hän keskittyi palkattomaan ja rahoittamattomaan tutkimukseen. Sodan aikana Murray oli huomannut, että ihoa saattoi siirtää vain identtiseltä kaksoselta toiselle, muille tuli hylkimisreaktiota. Hän arveli, että sama saattaisi koskea sisäelimiä. Hän aloitti munuaisensiirtokokeet koirilla ja teki vuonna 1954 ensimmäisen munuaisensiirron ihmiselle. Siirto tehtiin Richard Herrickille, joka oli kuolemassa krooniseen munuaistulehdukseen. Ronald Herrick halusi luovuttaa terveen munuaisen veljelleen, ja Murray uskoi, että identtisillä kaksosilla siirto onnistuisi. Koska Murray oli katolinen, hän keskusteli elinsiirron eettisyydestä monien kirkonjohtajien kanssa. Lisäksi hän tarkasti, että veljekset olivat varmasti identtiset. Siirto tehtiin 23. joulukuuta. Richard Herrick eli leikkauksen jälkeen vielä kahdeksan vuotta mutta kuoli 1952 alkuperäisen sairauden uusiutumiseen. Kaksoisveli Ronald Herrick kuoli 79-vuotiaana vuonna 2010.


title: Joseph E. Murray

text: Ensimmäisen onnistuneen munuaisensiirron jälkeen Murray teki kaksosille useita siirtoja. Ensimmäisen munuaistensiirron kahden ei-identtisen henkilön välillä hän suoritti 1959, kun hylkimistä estävät lääkkeet olivat tulleet markkinoille. Kolme vuotta myöhemmin hän käytti siirrossa ensimmäisen kerran kuolleen henkilön munuaista.


title: Joseph E. Murray

text: Murray toimi vuosina 1964–1986 Brighamin johtavana plastiikkakirurgina. Hän jätti 1971 paikkansa elinsiirtojen johtajana keskittyäkseen pelkästään plastiikkakirurgiaan, ja seuraavana vuonna hänestä tuli myös Bostonin Children’s Hospital Medical Centerin johtava plastiikkakirurgi. Murray oli 1970 nimetty Harvard Medical Schooliin kirurgian professoriksi, ja hän jäi virasta täysinpalvelleensa eläkkeelle vuonna 1986.


title: Joseph E. Murray

text: Murray sai 1990 Nobelin fysiologian tai lääketieteen palkinnon yhdessä Edward Donnall Thomasin kanssa. Hän lahjoitti palkintorahat Harvard Medical Schoolille ja Bostonin lastensairaalalle. Murray julkaisi 2001 omaelämäkerran "Surgery of the Soul: Reflections on a Curious Career", joka sai erityisesti kiitosta lääkäreiltä ja muilta terveydenhuollon ammattilaisilta.


title: Joseph E. Murray

text: Murray kuoli marraskuussa 2012 bostonilaisessa sairaalassa saatuaan aivohalvauksen.


title: Joseph E. Murray

text: Murray teki monia merkittäviä elinsiirtokokeita, ja hänen kehittämiensä tekniikoiden ansiosta kymmenettuhannet ihmiset ympäri maailmaa ovat saaneet uuden munuaisen, sydämen, keuhkon, maksan tai jonkin muun elimen. Lisäksi hän koulutti urallaan useita johtavia elinsiirtokirurgeja. Murray sai saavutuksistaan Nobel-palkinnon yhdessä luuytimensiirtojen uranuurtajan Edward Donnall Thomasin kanssa. Nobel-komitean mukaan palkinto myönnettiin kaksikon elin- ja solusiirtoja koskevista löydöksistä. Murray valittiin uransa aikana Yhdysvaltain kansallisen tiedeakatemian ja Institute of Medicinen jäseneksi. Lisäksi hän kuului Vatikaanivaltiota neuvovaan Paavilliseen tiedeakatemiaan.


title: VAT

text: VAT voi tarkoittaa:


title: HMD (täsmennyssivu)

text: HMD tarkoittaa muun muassa:


title: Nakkipiilo

text: Nakkipiilo on nakeista ja taikinasta valmistettava leivonnainen. Nakkipiilot luokitellaan suolaisiin leivonnaisiin.


title: Nakkipiilo

text: Valmistus aloitetaan mahdollisten taikinalevyjen pehmennyksestä hiukan leveämmäksi ja isommaksi. Sitten levyt leikataan puoliksi, ja joka puolikkaalle levitetään nakki ja mahdolliset lisukkeet, esimerkiksi juustoviipaleita. Sen jälkeen taikinalevyt nipistetään kiinni ja asetetaan leivinpaperille taite alaspäin. Sen jälkeen nakkipiilot kuumennetaan uunissa, minkä jälkeen ovat valmiita tarjoiltaviksi.


title: Marjoniemi (Kesälahti)

text: Marjoniemi on kylä Kiteellä Pyhäjärven rannalla, entisen Kesälahden kunnan alueella. Kylä sijaitsee noin 12 kilometrin päästä Kesälahden keskustaajamasta.


title: Marjoniemi (Kesälahti)

text: Kylä rajoittuu entisiin Uukuniemen ja Punkaharjun kuntiin ja nykyiseen Parikkalan kuntaan ja Savonlinnan kaupunkiin. Kylässä on 11 taloa, ja lukuisia loma-asuntoja.


title: Marjoniemi (Kesälahti)

text: Kylässä toimii yritys Marjoniemen Taimitarha. Kyläläisten käytössä on Tyytiinlahdessa kota jossa voi käydä grillaamassa tai keittämässä nokipannukahvit. Kodalla järjestetään myös joskus kylätapahtumia.


title: Bruniales

text: Bruniales on kaksisirkkaisten asteridien Euasteridae II -ryhmään kuuluva kasvilahko. Siihen kuuluu kaksi heimoa, kahdeksan sukua ja 86 lajia. Lahkon kehityshaara on eriytynyt muista kasveista noin 93 miljoonaa vuotta sitten, ja lahko on nykyisestä pienestä lajimäärästään huolimatta morfologisesti monimuotoinen.


title: Bruniales

text: Lahkon kasvit ovat monivuotisia ainavihantia puuvartisia kasveja. Ne kasvavat subtrooppisilla ja trooppisilla alueilla. Kukat ovat tyypillisesti monisäteittäisesti symmetrisiä.Lahkon heimot on aiemmin luokiteltu lahkoon "Dipsacales". Heimo "Bruniaceae" on joskus myös luokiteltu lahkoon "Asterales". Heimo "Escalloniaceae" on joskus sijoitettu lahkoon, mutta nykyisin sitä pidetään kuuluvana omaan lahkoonsa "Escalloniales". Heimoa "Paracryphiaceae" pidetään lahkon Bruniales sisarryhmänä, eikä ole täysin selvää pitäisikö se sisällyttää lahkoon Bruniales, vai omaan lahkoonsa "Paracryphiales".


title: Jennifer Higdon

text: Jennifer Higdon (s. 31. joulukuuta 1962 Brooklyn, New York) on yhdysvaltalainen säveltäjä. Hän on voittanut lukuisia palkintoja, kuten vuoden 2010 musiikin Pulitzer-palkinnon viulukonsertostaan; samana vuonna hän sai lyömäsoitinkonsertolla Grammyn parhaan nykyklassisen sävellyksen kategoriassa. Hän työskentelee Curtis Institute of Musicissa Philadelphiassa.


title: Jennifer Higdon

text: Higdon opetteli 15-vuotiaana itsenäisesti soittamaan huilua. Muodolliset opintonsa hän aloitti 18-vuotiaana, ja säveltämisen hän aloitti vasta 21-vuotiaana. Hän on avoimesti lesbo, ja hänellä on elämänkumppani, Cheryl Lawson.


title: Transneft

text: Transneft () on Venäjän maaöljyn ja öljynjalostustuotteiden siirtoputkistoista vastaava pörssiyhtiö, jonka osake-enemmistö on Venäjän valtion kontrollissa. Yhtiö hallitsee maailman suurinta öljyputkistoa, jota kautta kulkee noin 95% Venäjän tuottamasta raakaöljystä ja öljynjalostustuotteista. Forbesin kevään 2012 listalla yhtiö luokiteltiin Venäjän 13. suurimmaksi julkiseksi yhtiöksi; maailmanlistalla sen sijoitus oli 587.


title: Transneft

text: Yhtiön pääkonttori sijaitsee Moskovassa. Yhtiön osake on noteerattu Moskovan pörssissä (MICEX-RTS).


title: Pierre Seel

text: Pierre Seel (16. elokuuta 1923 Haguenau – 25. marraskuuta 2005) oli ranskalainen mies, joka joutui homoseksuaalisuuden takia internoiduksi natsi-Saksan valtaamassa ja itseensä liittämässä Elsass-Lothringenissa.


title: Pierre Seel

text: Seel syntyi vanhempiensa viidestä pojasta nuorimpana ja varttui Mulhousessa. Hän tunnisti homoutensa noin 15-vuotiaana, mutta asia oli hänelle vaikea hyväksyä katolisesta kasvatuksesta johtuen. 17-vuotiaana hän kuitenkin kävi usein klubilla, joka toimi homomiesten kohtaamispaikkana. Kerran häneltä varastettiin siellä kello, ja kun hän teki ilmoituksen poliisille, hän koki ahdistelua rikospaikan takia. Toukokuussa 1941 Gestapo pidätti Seelin tämän seksuaalisuuden johdosta; raportti varkaudesta johti hänen kiinnijäämiseensä. Hänen perheensä kuuli pojan homoseksuaalisuudesta vasta tässä yhteydessä. Homoseksuaalisuus oli Ranskassa dekriminalisoitu, mutta natsien lait mahdollistivat pidätyksen.


title: Pierre Seel

text: Seel vietiin Schirmeckin leirille. Hänellä oli ennen pidätystään ollut vakituinen homosuhde, ja hänen kumppaninsa murhattiin hänen nähtensä; tämä annettiin koirien raadeltavaksi. Seel itse joutui kivuliaiden "lääketieteellisten kokeiden" uhriksi, ja hän työskenteli nälkiintyneenä. Marraskuussa 1941 hän kuitenkin yllättyi, kun kuuli olevansa vapautumassa hyvän käytöksensä ansiosta. Hän palasi kotiinsa Mulhouseen ja sai lämpimän vastaanoton, mutta homoseksuaalisuudesta ei puhuttu. Vuonna 1942 Seel joutui Saksan armeijaan. Varhain vuonna 1945 upseeri, jonka sotilaspalvelijana hän toimi, päätti karata itärintamalta ja ottaa hänet mukaansa. Upseerin määränpäänä oli Köln ja Seelin määränpäänä Mulhouse, mutta upseeri kuoli matkalla ja Seel joutui jatkamaan yksin. Neuvostoliiton sotilaat epäilivät häntä vakoojaksi, mutta hän ilmaisi itsensä ranskalaiseksi, ja hän meni sotilaiden mukana kohti Puolaa. Hänet lähetettiin kotiutusleirille Odessaan, ja hän vietti siellä kuukausia, kunnes palasi kotiinsa elokuussa 1945.


title: Pierre Seel

text: Kun Ranskan laki palasi voimaan, homoseksuaalisuus dekriminalisoitiin jälleen, mutta se ei silti ollut laajalti hyväksyttyä. Seelin perheessä pysyttiin vaiti homoseksuaalisuudesta ja sodasta, mutta perheen äidin ollessa kuolemansairaana Seel kertoi tälle omista kokemuksistaan. Äiti kuoli kesäkuussa 1949. Seel peitti homoutensa menemällä naimisiin elokuussa 1950. Hän asui vaimonsa kanssa aluksi Mulhousessa, mutta muutti pian Pariisin lähelle ja vuonna 1968 Toulouseen. Perheeseen syntyi kaksi poikaa ja tytär. Raha oli kuitenkin usein tiukassa, ja vaimo olisi halunnut miehen hakevan eläkettä keskitysleiriltä selvinneille, mutta homoseksuaalisuus olisi paljastunut samalla. Seel ei ollut koskaan kertonut vaimolle seksuaalisuudestaan, ja siitä vaikeneminen johti masennukseen, johon määrätty lääkitys osoittautui tehottomaksi.


title: Pierre Seel

text: Vuonna 1978 Seelin vaimo haki eroa. Seel jäi yksin ja epätoivon valtaan, mutta alkoi vähitellen kuntoutua tukiryhmässä. Toukokuussa 1981 Jean-Pierre Joecker haastatteli häntä, ja anonyymi kertomus julkaistiin tämän perustamassa homoille suunnatussa "Masques"-lehdessä. Seel koki hiljaisuuden rikkomisen vapauttavaksi. Vuonna 1982 piispa Léon-Arthur Elchinger kielsi ILGA:n jäsenille kokoontumisen ajaksi katolisen kirkon tiloista varatut yösijat. Seel raivostui tästä ja kirjoitti avoimen kirjeen piispalle; kirje julkaistiin myös "Gai pied" -lehdessä.


title: Pierre Seel

text: Seel alkoi päättäväisesti valistaa yleisöä sota-ajoista ja taistella HLBT-oikeuksien puolesta. Hän julkaisi vuonna 1994 muistelmateoksen "Moi, Pierre Seel, déporté homosexuel" (1994). Hän esiintyi lisäksi muun muassa dokumentissa "Natsit ja homoseksuaalit" (2000). Hänen muistelmateoksiaan myös käytettiin elokuvassa "Amants des hommes". Seel kuoli marraskuussa 2005; hän oli viettänyt viimeiset kaksikymmentä vuottaan kumppaninaan Éric Feliu. Vuonna 2007 Toulousen valtuusto päätti nimetä kadun Seelin mukaan, ja tämä päätös toteutettiin virallisesti 23. helmikuuta 2008.


title: Kasvitauti

text: Kasvitauti on kasveilla esiintyvää virus-, home-, sieni- tai bakteeriperäistä sairautta. Ne leviävät ilman, veden, saastuneen kasvimateriaalin, maan ja työvälineiden mukana, mutta myös tuhohyönteiset voivat levittää virustauteja kasvista toiseen. Kasvitaudit haittaavat viljelyä ja maataloutta.


title: Kasvitauti

text: Härmä on ilmenee valkoisena jauhona lehtien pinnalla. Harmaahometta esiintyy erityisesti mansikalla, mutta se saattaa vaivata myös kukkakasveja. Kukilla esiintyy myös laikku-, juuristo- ja tyvitauteja. Hedelmissä esiintyy hedelmärupea, joka aiheuttaa mustia laikkuja hedelmiin. Omenoilla ja päärynöillä esiintyy muumiotautia, joka muuttaa hedelmät ruskeiksi.


title: Kasvitauti

text: Kasvitauteja voidaan ennaltaehkäistä käyttämällä puhdasta lisäysmateriaalia, poistamalla sairaat kasvit ja pitämällä hyvää hygieniaa. Taimien kasvatuksessa käytettävät ruukut ja laatikot pestään huolellisesti sekä kylvetään siemenet puhtain käsin. Taudit yleistyvät, jos kasvia kasvatetaan samassa paikassa monta vuotta ja niitä voidaan ehkäistä vuoroviljelyllä.


title: Kasvitauti

text: Usein kasveihin tulleita tauteja torjutaan erilaisilla kemiallisilla kasvinsuojeluaineilla, mutta myös biologinen torjunta on mahdollista. Torjuntaa tarvitaan silloin, kun taudinaiheuttajia on niin paljon, että niiden aiheuttama tuho on merkittävä. Yleensä kasvinsuojeluaineet ruiskutetaan kasvustoon, mutta niitä voidaan levittää myös maahan tai käsitellä siemenet. Biologista torjuntaa käytetään erityisesti luomuviljelyssä. Joihinkin kasvitauteihin eivät kasvinsuojeluaineet auta. Esimerkiksi omena- ja päärynäpuille vaarallista tulipoltetta ei voi torjua kasvinsuojeluaineilla, vaan saastuneet puut joudutaan hävittämään.


title: Ulrika Westerlund

text: Ulrika Westerlund on ruotsalainen journalisti ja HLBT-oikeusaktivisti. Hänet valittiin toukokuussa 2010 RFSL:n ("Riksförbundet för homosexuellas, bisexuellas och transpersoners rättigheter") johtoon. Hän oli tällöin 37-vuotias. Lisäksi hän on toiminut muun muassa Tukholman Priden puheenjohtajana ja "Bang"-lehden päätoimittajana. Hän on RFSL:n 17. puheenjohtaja ja kolmas nainen tässä tehtävässä. Hänen edeltäjänsä oli Sören Juvas.


title: Porin Ässät (jalkapallo)

text: Porin Ässät on nykyinen jääkiekkoseura, jonka ohjelmassa oli myös jalkapallo vuosina 1967-1981.


title: Porin Ässät (jalkapallo)

text: Ässät syntyi vuonna 1967 kun kaksi porilaista seuraa, Porin Karhut ja RU-38 yhdistyivät. Uuden seuran jääkiekkojoukkue sai Karhujen paikan jääkiekon SM-sarjassa, Ässien jalkapallojoukkue puolestaan peri RU-38:n sarjapaikan jalkapallon Mestaruussarjasta. Karhujen jalkapallojoukkue jatkoi toimintaansa vielä yhden kauden Ässien kakkosjoukkueena toiseksi korkeimmalla sarjatasolla Suomensarjassa.


title: Porin Ässät (jalkapallo)

text: Porin Ässien taival jalkapallon pääsarjassa kesti kaksi vuotta. Ensimmäisenä kautenaan vuonna 1968 se sijoittui 12 joukkueen sarjassa kymmenenneksi, välttäen putoamisen neljän pisteen erolla Ponnistukseen.


title: Porin Ässät (jalkapallo)

text: Vuonna 1969 Ässät lähti sarjaan erittäin kapealla materiallilla. Kun joukkue kohtasi vielä suuren määrän loukkaantumisia, jäi se sarjan viimeiseksi. Ässät saavutti 22 ottelussa ainoastaan yhden voiton ja neljä tasapeliä. Joukkueen pelaajat kävivät niin vähiin, että esimerkiksi HJK:ta vastaan Olympiastadionilla joutui 40-vuotias valmentaja Toivo Johansson itsekin kentälle. Tuloksena oli 1–10-tappio. Ässät kärsi myös Suomen Cupissa nöyryyttävän kuuden maalin häviön kahta sarjatasoa alempana pelanneelle Lapuan Virkiälle.


title: Porin Ässät (jalkapallo)

text: Loppukaudesta Ässien joukkue koostui suurelta osin juniori-ikäisistä pelaajista, Mukana oli myös Ässien jääkiekkomiehistöstä apuun hälytettyjä pelaajia, kuten jo Tampereen Palloilijoissa 1960-luvun alussa jalkapalloa pelannut Kaj Matalamäki.


title: Porin Ässät (jalkapallo)

text: Ässien jalkapalloryhmässä nähtiin vuosien saatossa myös useita muita jääkiekkoa päälajinaan pitäneitä pelaajia, nimekkäimpänä heistä Pekka Rautakallio.


title: Porin Ässät (jalkapallo)

text: Kaksi seuraavaa kautta Ässät pelasi toiseksi korkeimmalla sarjatasolla, entisessä Suomensarjassa, joka oli nimetty uudelleen II-divisioonaksi. Vuodesta 1972 lähtien seura pelasi yhtä kautta lukuun ottamatta kolmannella sarjatasolla, joka oli aluksi nimeltään III-divisioona ja vuoden 1973 sarjauudistuksen jälkeen II-divisioona.


title: Porin Ässät (jalkapallo)

text: Ässien jalkapallotoiminta lopetettiin taloudellisista syistä keväällä 1981, jolloin sen pelaajat siirtyivät uudelleen perustetun Porin Palloilijoiden riveihin. Joukkue sijoittui II divisioonassa viimeiseksi ja putosi sarjaporrasta alemmaksi.


title: Porin Ässät (jalkapallo)

text: Kahden SM-sarjakauden lisäksi Ässien suurimmaksi jalkapallosaavutukseksi jäi vuonna 1970 saavutettu A-nuorten Suomen mestaruus. Mestaruusjoukkueessa pelasivat muun muassa Tapio Furuholm, Seppo Sairanen, Tapio Koskinen ja Pertti Lundell.


Landsforeningen for lesbisk og homofil frigjøring (LLH) on norjalainen seksuaali- ja sukupuolivähemmistöjen oikeuksia ajava järjestö. 1940-luvun lopussa Tanskan Forbundet af 1948 hyväksyi kaksi edustajaa Norjassa, ja norjalainen Forbundet av 1948 perustettiin erillisenä järjestönään vuonna 1952. LLH syntyi vuonna 1992, kun Forbundet av 1948 ja "Fellesrådet for homofile organisasjoner i Norge" yhdistyivät. Nykyisin järjestön jäsenmäärä on noin 2 300.


title: Judith Weir

text: Judith Weir CBE (s. 1954) on brittiläinen säveltäjä. Hän on säveltänyt muun muassa useita oopperoita ja kirjoittanut niihin lisäksi libretot. Hän on saanut vaikutteita muun muassa islantilaisista saagoista, Kiinan Yuan-dynastian draamasta, saksalaisesta romantiikasta ja Britteinsaarten kansanmusiikkiperinteestä.


title: Judith Weir

text: Weir on ollut Birminghamin kaupungin sinfoniaorkesterin nimikkosäveltäjänä ja säveltänyt lisäksi Bostonin sinfoniaorkesterille, lle ja Minnesotan orkesterille. Hän sai vuonna 2007 The Queen's Medal for Musicin. Hänestä tuli vuonna 1997 Royal Academy of Musicin kunniajäsen.


title: Trikofagia

text: Trikofagia tarkoittaa hiusten syömistä. Sitä saattaa esiintyä trikotillomanian yhteydessä. Trikotillomaanikot, joilla esiintyy trikofagiaa, ovat muita todennäköisemmin miespuolisia ja kärsivät vakavammasta trikotillomaniasta. Hiusten syöminen tunnettiin ilmiönä lääketieteessä jo 1700-luvun lopussa, jolloin ranskalainen lääkäri kuvasi sen elimistöön muodostaman trikobesoaarin eli hiuspallon 16-vuotiaalla pojalla.


title: Tim Hamilton

text: Tim Hamilton (s. 12. huhtikuuta 1982) on tšekkiläinen homopornonäyttelijä. Hän esiintyi elokuvissa vuosina 2001–2010 lähinnä Bel Ami -yhtiölle. Hän on 173-senttinen ja esiintyi sekä top- että bottom-ominaisuudessa. Hän voitti vuonna 2005 GayVN-palkinnon esiintymisestään elokuvassa "Greek Holiday 1: Cruising the Aegean" (Bel Ami). Palkinto myönnettiin kategoriassa "Paras näyttelijä: ulkomainen julkaisu". Vuonna 2008 Hamilton oli samassa kategoriassa GayVN-ehdokkaana esiintymisestä elokuvassa "Knockout" (Falcon International).


title: Keijo Koistinen

text: Keijo Koistinen (10. elokuuta 1941 Nilsiä – 22. heinäkuuta 1968 Vehmersalmi) oli suomalainen jalkapalloilija ja jääkiekkoilija. Hän on tiettävästi ainoa pelaaja Timo Nummelinin lisäksi, joka on voittanut Suomen mestaruuden molemmissa lajeissa.


title: Keijo Koistinen

text: Jääkiekkoilijana Koistinen tunnettiin taitavana hyökkääjänä. Vuonna 1959 hän voitti Vierumäellä järjestetyn Jääkiekkoliiton tekniikkamestaruuskilpailun. KalPan edustusjoukkueeseen Koistinen nousi jo 16-vuotiaana vuonna 1958. Ennen siirtymistään Porin Karhuihin hän pelasi neljä kautta KalPassa, joista vuodet 1958–1959 sekä 1961–1962 Mestaruussarjassa.


title: Keijo Koistinen

text: Porin Karhuja Koistinen edusti pääsarjassa viiden kauden ajan, voittaen Suomen mestaruuden vuonna 1965. Kausi 1964–1965 oli myös henkilökohtaisesti hänen parhaansa, Koistinen sijoittui pistepörssissä kuudenneksi. Jääkiekkouransa hän lopetti kauden 1966–1967 jälkeen. Koistinen pelasi Mestaruussarjassa 111 ottelua tehopistein 48+32=80.


title: Keijo Koistinen

text: Jalkapalloa Koistinen pelasi Mestaruussarjassa vuosina 1960–1966 Kuopion Palloseuran riveissä. Suomen mestaruuden hän voitti 1966. Mestaruuden jälkeen Koistinen siirtyi pelaamaan Karhuihin myös jalkapalloa. Seura oli tuolloin toiseksi korkeimmalla sarjatasolla Suomensarjassa. Karhujen yhdistyttyä RU-38:n kanssa Porin Ässiksi 1967, hän jatkoi uuden seuran riveissä Mestaruussarjassa vielä seuraavana kautena. Yhteensä Koistinen pelasi urallaan jalkapallon pääsarjassa 41 ottelua.


title: Keijo Koistinen

text: Koistinen kuoli hukkumisonnettomuudessa Vehmersalmella heinäkuussa 1968. Hän oli veneilemässä viiden hengen seurueessa Kallaveden Janissalon edustalla ja horjahti veteen vajoten välittömästi pinnan alle.


title: Kolibrihaukka

text: Kolibrihaukka ("Accipiter superciliosus") on haukkojen heimoon kuuluva lintu. Sen esiintymisaluetta Etelä- ja Keski-Amerikassa ovat Argentiina, Brasilia, Kolumbia, Costa Rica, Ecuador, Ranskan Guyana, Guayana, Nicaragua, Panama, Paraguay, Peru ja Suriname.


title: Kolibrihaukka

text: Linnun lukumäärä ei ole suuri, karkeasti arvioiden 670–6 700 aikuista yksilöä, ja määrä on myös pienenemässä, mutta sen ei kuitenkaan arvioida olevan uhanalainen.


title: Kolibrihaukka

text: Se muodostaa superlajin yhdessä sisarlajinsa pilvimetsähaukan (""A." collaris") kanssa.


title: Kolibrihaukka

text: Sillä on kaksi alalajia, joita erottavat Andit. Ne eroavat toisistaan lähinnä pyrstön pituuden vuoksi. Väri- ja kokoero on pieni.


title: Marjoniemi

text: Marjoniemi voi tarkoittaa seuraavia:


title: Viimeiset rotannahat

text: Viimeiset rotannahat on Anssi Mänttärin ohjaama satiirinen komediaelokuva vuodelta 1985.


title: Viimeiset rotannahat

text: Tarinassa valkopukuinen mies (Mänttäri) kiertää kapakasta ja sängystä toiseen. Elokuva kuuluu vaiheeseen, jolloin Mänttäri teki runsaasti halvalla tuotettuja elokuvia. Arvioiden mukaan ne olivat kuitenkin laadukkaita elokuvia, joissa maan parhaat näyttelijät puhuivat parasta dialogia. Elokuvan henkilöissä kuvastuvat tuolloinen talouden nousukausi ja nautinnontavoittelu mutta myös juurettomuus. Amatöörien näyttelijäntyöstä ja latteuksista huolimatta elokuva toimii edelleen pistävänä satiirina.


title: Viimeiset rotannahat

text: Anssi Mänttäri sai Anjalankosken Kinosunnuntain elokuvapalkinnon 1985.


title: Genki Dean

text: Roderick Genki Dean (, s. 30. joulukuuta 1991) on japanilainen yleisurheilija, joka kilpailee keihäänheitossa. Hän edustaa 市尼崎高 -seuraa. Hänen isänsä on brittiläinen.


title: Genki Dean

text: Alle 20-vuotiaiden MM-kilpailuissa 2010 Dean saavutti hopeaa heitettyään keihästä 76,44 metriä. Hän pääsi Lontoon olympialaisissa 2012 finaaliin, jossa sijoittui kymmenenneksi tuloksella 79,95. Deanin ennätys keihäänheitossa on 84,28 metriä, jonka hän teki Hiroshimassa huhtikuussa 2012.


title: Q-Tips (albumi)

text:
Q-Tips on ko. brittiläisen yhtyeen studioalbumi vuodelta 1980. Yhtyeen laulusolistina toimi Paul Young, joka myöhemmin siirtyi menestyksekkäälle soolouralle. Albumin musiikki on soul-vaikutteista ja seitsemän albumin yhdestätoista kappaleesta on yhtyeen omaa tuotantoa.Albumin hitaat kappaleet ovat "You Are the Life Inside of Me" ja
"A Man Can't Lose (What He Don't Have)".


title: Q-Tips (albumi)

text: sekä


title: Q-Tips (albumi)

text: Yhtyeen managerina on toiminut Ged Doherty, One-Way Music, ja agentuurina Asgard. Lisätietoa yhtyeestä on saanut osoitteesta Roz Fleetwood, Shotgun Promotions, 20 Great Portland Street, London, W1.LP-levyn kansi on painettu Yhdistyneessä kuningaskunnassa. Osallisena on ollut Art-Art.


title: Q-Tips (albumi)

text: Kiitoksissa on lisäksi mainittu Keith McCombie, Andy Walton, Yan Stiles, Mick Griffiths, Paul Fenn, Stuart Slater, Keith Evans, David Wills, Mr Kemp (pankinjohtaja), Harry Barter, Ken Grumbaum, the Big Youth, Waggy ja The Tipettes.


title: Renata Voráčová

text: Renata Voráčová (s. 6. lokakuuta 1983 Zlín) on tšekkiläinen tennispelaaja. Parhaimmillaan hän on ollut kaksinpelissä WTA-listan sijalla 74 lokakuussa 2010 ja nelinpelissä sijalla 40 tammikuussa 2008. Hän on voittanut urallaan kahdeksan WTA-nelinpeliturnausta. Hän aloitti tenniksen pelaamisen 7-vuotiaana.


title: Renata Voráčová

text: Voráčová voitti Ranskan avointen tyttöjen nelinpelin vuonna 2001 Petra Cetkovskán kanssa.


title: Rantapörrösammal

text: Rantapörrösammal ("Dicranoweisia crispula") on pörrösammaliin kuuluva lehtisammallaji. Sitä esiintyy Euroopassa, Amerikassa, Aasiaassa ja Antarktiksella, yleismmin pohjoisilla viileillä alueilla. Pohjoismaissa se on laajasti levinnyt. Rantapörrösammalta esiintyy suuressa osassa Suomea, paitsi eteläisimmissä maakunnissa. Laji kasvaa jokien ja järvien rannoilla, silikaattikallioiden seinämillä ja lohkareilla, tunturikankailla, etelässä rantakallioilla ja -kivillä.


title: Eurooppatie E22

text:
E22 tai Eurooppatie 22 on Iso-Britannian Holyheadistä Venäjän Ishimiin kulkeva tie.
Sen pituus on 5 320 kilometriä ja on tämän myötä yksi pisimmistä Eurooppateistä. E22 päättyi ennen Latviaan, mutta 24. kesäkuuta 2002 tietä pidennettiin Venäjälle.


title: Eurooppatie E22

text: Holyhead - Chester - Warrington - Manchester - Leeds - Doncaster - Immingham (ei lauttayhteyttä Alankomaihin)


title: Eurooppatie E22

text: Amsterdam - Groningen - Nieuweschans


title: Eurooppatie E22

text: Bunde - Leer - Oldenburg - Bremen - Hampuri - Stralsund - Sassnitz - lauttayhteys Ruotsin Trelleborgiin


title: Eurooppatie E22

text: Trelleborg - Malmö - Lund - Kristianstad - Sölvesborg - Karlshamn - Karlskrona - Kalmar - Norrköping (ei lauttayhteyttä Latvian Ventspilsiin)


title: Eurooppatie E22

text: Ruotsissa Eurooppatiellä ei ole rinnakkaisteitä. Norrköpingistä Ventspilsiin ei ole lauttayhteyttä, lähin mahdollinen lauttayhteys on Nynäshamnista Ventspilsiin.


title: Eurooppatie E22

text: Ventspils - Riika - Jekabpils - Rezekne - Zilupe


title: Eurooppatie E22

text: Latvian raja-asema (Zasitino)– Velikije Luki– Moskova– Vladimir– Nižni Novgorod– Kazan– Iževsk– Igra– Perm– Jekaterinburg– Tjumen- Išim


title: Joutsenhanhi

text: Joutsenhanhi ("Anser cygnoid") eli kyhmyhanhi on uhanalainen hanhilaji.


title: Joutsenhanhi

text: Joutsenhanhen selkäpuoli ja niska ja pään yläosa ovat tummanruskeanharmaat. Kaula ja kurkku ovat vaaleanväriset, mikä luo huomiota herättävän kontrastieron.


title: Joutsenhanhi

text: Joutsenhanhia pesii Venäjällä, Mongoliassa ja Koillis-Kiinassa. Talvehtimisalueet sijaitsevat Japanissa, Etelä-Koreassa ja Kiinan rannikolla.


title: Hiertokone

text: Hiertokone on kone, jota käytetään betonipintojen viimeistelyyn. Laitteita on eri kokoisia, isommat ovat päältä ajettavia ja pienempiä ajetaan kuin pientä tärytintä.


title: Kesäparalympialaiset 2016

text: Kesäparalympialaiset 2016 järjestettiin Rio de Janeirossa Brasiliassa 7.–18. syyskuuta 2016. Kisat olivat ensimmäiset Latinalainen Amerikan ja Etelä-Amerikan alueilla järjestetyt paralympialaiset.


title: Kesäparalympialaiset 2016

text: Dopingpaljastusten vuoksi Kansainvälinen paralympiakomitea erotti Venäjän jäsenyydestään, eikä maa siten osallistunut vuoden 2016 paralympialaisiin.


title: Kesäparalympialaiset 2016

text: Kiina saalisti neljännen kerran peräkkäin suurimman mitallimäärän 107 kultamitallin voimalla.


title: Kesäparalympialaiset 2016

text: Iranilainen Bahman Golbarnezhad kuoli 17. syyskuuta käydyssä maantieajon kilpailussa sattuneessa onnettomuudessa. Hän on ensimmäinen kesäparalympialaisissa menehtynyt urheilija.


title: Kesäparalympialaiset 2016

text: Paralympialaisten ohjelmassa on 22 lajia:


title: Arany János utcan metroasema

text: Arany János utca on Budapestin metron linjan 3 asema Pestin puolella Unkarin pääkaupungissa Budapestissa. Asema on maanalainen ja se on avattu vuonna 1981. Pyhän Tapanin kirkko ja Unkarin keskuspankki sijaitsevat aseman lähellä.


title: Akustinen kierto

text: Akustinen kierto on yleensä ei-toivottu ilmiö, jossa äänentoistojärjestelmä alkaa tuottaa vinkuvaa, joskus voimakastakin ääntä. Muodostuva melu voi saada alkunsa periaatteessa pelkästä kohinasta, jota äänentoistolaitteissa ilmenee, mikäli vahvistimen vahvistus on riittävän suuri. Kierto syntyy kun ääni palaa kaiuttimesta mikrofoniin, ja vahvistus kasvaa kasvamistaan laitteiden dynamiikan ylärajalle asti.


title: Akustinen kierto

text: Mikrofonin suuntaaminen eri asentoon, mieluusti poispäin kaiuttimista, vahvistimen vahvistuksen pienentäminen, esiintyjää voi myös pyytää pitämään mikrofonia lähempänä itseään, jolloin ei tarvita niin suurta vahvistusta, tai häntä voi pyytää olemaan samalla etäisyydellä ja puhumaan tai laulamaan kovemmalla äänellä. Edellä mainituissa keinoissa on vaarana äänen särkyminen, ellei mikrofoni kestä kovin suurta äänenpainetta. Esimerkkitapaus äänensärkymisestä on p-kirjain, johon lausuttaessa tulee lytyssä oleva tai poksahtahtava äänensävy. Tilan akustoiminen vähentää kaikumista ja sitä kautta myös kiertämistä.


title: Akustinen kierto

text: Kitarassa voi käyttää mikrofonia kaikukopassa, jolloin kiertoa ei synny. Ääni ei kuitenkaan silloin ole luonnollinen.


title: Akustinen kierto

text: Yleensä kussakin akustisessa tilassa voi olla tiettyjä taajuuksia, jotka resonoivat tehokkaimmin, ja sellaisia taajuuksia voi vaimentaa ekvalisaattorilla. Otollisimmat kiertotaajuudet voi mitata vinguttamalla tarkoituksellisesti systeemiä, tallentaa vinkunan ja määrittää taajuuden ohjelmallisesti tai taajuuslaskurilla. On myös mittauksen automaattisesti toteuttavia laitteita.


title: Akustinen kierto

text: Oma vaikutuksensa on myös kunkin audiolaitteen taajuusvasteella, mutta edellä esityt kierron hallintakeinot ovat silti yleispäteviä.


title: Quentin Rew

text: Quentin Rew (s. 16. heinäkuuta 1984 Wellington) on uusiseelantilainen kilpakävelijä.


title: Quentin Rew

text: Daegun MM-kisoissa 2011 hän sijoittui 50 kilometrin kävelyssä 23:nneksi ajalla 4.08.46. Lontoon olympialaisissa 2012 hän oli 27:s ajalla 3.55.03. Moskovan MM-kilpailuissa 2013 hän sijoittui 17:nneksi ajalla 3.50.27. Pekingin MM-kilpailuissa 2015 hän oli 50 kilometrin kävelyssä kymmenes ajalla 3.48.48 ja 20 kilometrin kävelyssä 17:s ajalla 1.22.18. Rio de Janeiron olympialaisissa 2016 hän sijoittui 50 kilometrillä 12:nneksi ajalla 3.49.32, mutta hylättiin 20 kilometrillä. Lontoon MM-kilpailuissa 2017 hän oli 50 kilometrillä kahdestoista ajalla 3.46.29.


title: Quentin Rew

text: Rew kilpaili aluksi eri juoksumatkoilla, mutta siirtyi nilkkavamman vuoksi kilpakävelijäksi. Hän on voittanut kävelyssä useita Uuden-Seelannin mestaruuksia. Vuonna 2009 hän saapui ensimmäisenä maaliin maansa mestaruuskisoissa 3 000 metrin ratakävelyssä. Hänet kuitenkin hylättiin epäurheilijamaisesta käytöksestä, sillä hän teki kuperkeikan maaliviivalla.


title: Korjausnauha

text: Korjausnauha on väline, jolla voidaan korjata kuulakärkikynän tai tussin jälki, vetämällä valkoista korjausnauhaa korjattavan kohdan päälle. Korjausnauhan päälle voi kirjoittaa tai piirtää uudelleen, mutta nauha on niin pehmeää että pinta rikkoutuu melko helposti.


title: Korjausneste

text: Korjausneste (myös korjauslakka) on nestettä, jolla voidaan korjata kuulakärkikynän, tussin tai kirjoituskoneen jälki maalaamalla valkoista korjausnestettä virheelliseen kohtaan.


title: Peitenauha

text: Peitenauha on valkoista teippiä, jolla voidaan korjata kuulakärkikynän tai tussin jälki, liimaamalla valkoista peitanauhaa korjattavan kohdan päälle. Nauhan päälle voi kirjoittaa tai piirtää uudelleen aivan kuten paperille.


title: Korkkitaulu

text: Korkkitaulu on yleensä mattapintainen korkinvärinen tai valkoinen taulu joka on niin huokoinen että siihen voi kiinnittää papereita tai muistilappuja nastoilla tai neuloilla. Korkkitaulua voi hyödyntää sisustuksellisesti siten että kiinnittää siihen vaikka postikortteja, mutta monessa toimistossa taulu palvelee yleensä käytännöllisempiä tarkoituksia kuten ilmoituksia työvuoroista tai loma-ajoista.


title: Dark City

text: Dark City on vuonna 1998 valmistunut yhdysvaltalais-australialainen tieteisjännityselokuva. Sen on ohjannut Alex Proyas.


title: Dark City

text: Muistinsa menettänyt mies nimeltä John Murdoch herää hotellihuoneen kylpyammeesta. Puhelin alkaa soida ja Johnin vastattua mies nimeltä tohtori Schreber varoittaa häntä kahdesta häntä jahtaavasta miehestä ja sanoo, että hänen pitäisi paeta. Puhelinkeskustelun aikana John löytää hotellihuoneen lattialta rituaalimurhan uhrilta näyttävän kuolleen naisen ja verisen veitsen. John pakenee huoneesta juuri kun Muukalaisiksi kutsutut salaperäiset miehet saapuvat paikalle.


title: Dark City

text: John saa selville oman nimensä ja löytää vaimonsa Emman. Emma kertoo, että poliisitarkastaja Frank Bumstead etsii häntä epäiltynä rikoskumppanuudesta Johnin tekemäksi väitetyn rituaalimurhan takia, mutta John ei muista tappaneensa ketään. Muukalaiset alkaavat ajaa Johnia takaa, kun hänelle selviää, että hänellä on samanlaisia psykokineettisiä kykyjä kuin Muukalaisilla, ja hän käyttää niitä paetakseen heiltä.


title: Dark City

text: John kulkee kaupungin halki ja hänestä näyttää siltä kuin yö jatkuisi kaupungissa ikuisesti. Hän huomaa, että keskiyöllä ihmiset vajoavat väliaikaisesti koomaan, kun Muukalaiset pysäyttävät ajan ja muuttavat kaupunkia ja ihmisten henkilöyksiä ja muistoja. John kyseenalaistaa olinpaikkansa luonteen ja saa selville johtolankojen ja sukulaistensa haastattelujen avulla, että hän on syntynyt pienessä rannikkokaupungissa nimeltä Shell Beach. Hän yrittää päästä ulos kaupungista lähteäkseen Shell Beachiin, mutta ei onnistu saamaan luotettavia ohjeita keneltäkään tapaamaltaan ihmiseltä. Samaan aikaan Muukalaiset ovat huolestuneet ihmisestä, jolla on heidän kykynsä, ja he istuttavat Johnin muistot herra Käsi -nimiseen Muukalaiseen löytääkseen hänet.


title: Dark City

text: John löytää Frank Bumsteadin, joka uskoo hänen syyttömyyteensä ja alkaa itsekin epäillä päättymätöntä yötä ja kummallista kaupunkia. He löytävät tohtori Schreberin, ja tämä selittää, että Muukalaiset ovat ulkoavaruudesta peräisin olevia uhanalaisia loisia, jotka ottavat valtaansa toisten elävien olentojen ruumiita. Niillä on kollektiivinen tajunta ja ne ovat käyttäneet ihmisiä koekaniineinaan tutkiakseen yksilöllisyyttä ja toivovat löytävänsä keinon lajinsa selviytymiseksi. Schreber selittää, että John on poikkeustapaus, joka heräsi kesken kaiken koomasta, ennen kuin Schreber ehti luoda hänelle uuden identiteetin murhaajana.


title: Dark City

text: Miehet lähtevät etsimään Shell Beachiä, mutta löytävät vain sitä esittävän mainostaulun kaupungin ulkopuolelta. Turhautuneena John rikkoo seinään aukon, jonka takaa paljastuu ulkoavaruutta. Muukalaiset saapuvat paikalle mukanaan herra Käsi, jolla on Emma panttivankina. Alkaa taistelu, jossa Bumstead ja yksi Muukalaisista putoavat aukosta, ja paljastuu että kaupunki on avaruudessa leijuva voimakentällä ympäröity elinympäristö.


title: Dark City

text: Muukalaiset vievät Johnin mukanaan kaupungin alla sijaitsevaan kotipaikkaansa ja pakottavat Schreberin kytkemään hänet Muukalaisten tajuntaan, koska he uskovat, että John on heidän odottamansa läpimurto. Schreber pettää heidät ja luo Johnille uuden identiteetin, jossa hän on lapsesta asti harjoitellut psykokineettisten kykyjensä käyttöä, ja opiskellut Muukalaisia ja heidän teknologiaansa. John herää ja havahtuessaan ymmärtää kykyjensä täyden voiman. Hän pakenee, taistelee Muukalaisia vastaan ja voittaa heidän johtajansa herra Kirjan taistelussa kaupungin kattojen yllä. Kun hän kuulee Schreberiltä, että Emman persoonallisuus on kadonnut eikä sitä voi palauttaa hänen kehoonsa, hän luo voimillaan Shell Beachin täyttämällä kaupungin ympäröimän voimakentän vedellä ja luomalla vuoria ja rantaa. Lähtiessään kohti Shell Beachiä hän kertoo herra Kädelle, että he ovat etsineet tietoa ihmislajin ymmärtämiseksi väärästä paikasta, päästä. John avaa kaupungista ulos johtavat oven ja astuu ulos katsomaan luomaansa auringonlaskua. Hänen takanaan on satama, jossa hän tapaa vaimonsa, jolla on nyt uusi idenditeetti Anna-nimisenä naisena. John esittäytyy hänelle ja aloittaa heidän suhteensa alusta.


title: Stephen Strasburg

text: Stephen James Strasburg (s. 20. heinäkuuta 1988, San Diego, Kalifornia) on yhdysvaltalainen baseballpelaaja, joka pelaa tällä hetkellä MLB-liigan Washington Nationalsissa. Hänen pelipaikkansa on syöttäjä.


title: Stephen Strasburg

text: Strasburg oli ensimmäinen varaus vuonna 2009.


title: Kuzbass Kemerovo

text: Kuzbass () on venäläinen jääpalloseura Kemerovon kaupungista. Seura perustettiin vuonna 1948 nimellä Shakter. Kuzbass-nimeä käytettiin ensimmäistä kertaa kaudella 1972-73. Seura on pelannut Neuvostoliiton/Venäjän pääsarjassa yhtäjaksoisesti vuodesta 1956, lukuun ottamatta kautta 1985-86 jolloin se oli sarjaporrasta alempana. Neuvostoliiton aikana Kuzbassin ainoa mitalisija oli kauden 1972-73 pronssi.


title: Kuzbass Kemerovo

text: Kuzbass on ollut 2000-luvulla yksi Venäjän menestyneimmistä jääpalloseuroista, mutta se ei ole vielä onnistunut voittamaan Venäjän mestaruutta, mitaleilla se on ollut 2000-luvulla lähes joka vuosi.


title: Kuzbass Kemerovo

text: Kemerovo oli Venäjän ensimmäinen kaupunki johon rakennettiin jääpallohalli,mutta Kuzbass pelaa kotiottelunsa Himik-stadionilla jääpallon suuren suosion vuoksi. Himik-stadionille mahtuu yli 30 000 katsojaa, kun sisähallin kapasiteetti on vain 3 500.


title: Kuzbass Kemerovo

text:
Saavutuksia Neuvostoliiton liigassa:
Saavutuksia Venäjän liigassa:


title: Lauluni aiheet I

text: Lauluni aiheet I on Vesa-Matti Loirin kokoelmalevy, joka sisältää kappaleita laidasta laitaan koko uralta. Se julkaistiin 14. syyskuuta 2012. Levy kuuluu Loirin kolmiosaiseen "Legenda" -kokoelmalevysarjaan.


title: Paul Ryan

text: Paul Davis Ryan (s. 29. tammikuuta 1970 Janesville, Wisconsin, Yhdysvallat) on yhdysvaltalainen poliitikko. Hän toimi Yhdysvaltain kongressin edustajainhuoneen puhemiehenä vuosina 2015-2019. Ryan valittiin edustajainhuoneseen Wisconsinin osavaltiosta ensimmäisen kerran vuonna 1999, ja vuonna 2011 hänestä tuli sen budjettivaliokunnan puheenjohtaja. Hän oli republikaanisen puolueen varapresidenttiehdokas vuoden 2012 vaaleissa presidenttiehdokas Mitt Romneyn rinnalla. Ryan valittiin edustajainhuoneen puhemieheksi 29. lokakuuta 2015 John Boehnerin erottua virasta. Hän oli valintahetkellä nuorin puhemieheksi valittu edustaja 146 vuoteen Yhdysvaltain historiassa.


title: Paul Ryan

text: Ryan on vaatinut Yhdysvaltojen velkaantumisen kitkemistä, ja televisio-ohjelmien kautta hän on noussut julkisuuteen juuri maan velka- ja alijäämäongelmien käsittelijänä. Hänen lempisäästökohteitaan on sosiaaliturva. Ryan on myös konservatiivisen teekutsuliikkeen suosikkeja.


title: Paul Ryan

text: Ryan on sukujuuriltaan osin juutalainen, tarkemmin aškenasijuutalainen.


title: Kuulutusjärjestelmä

text: Kuulutusjärjestelmä on kommunikaatiojärjestelmä julkisiin tiloihin, terveydenhuoltoon, teollisuuteen, kouluyhteisöihin ja kohteisiin, joissa tarvitaan viestin perillemenoa. Esimerkiksi kaupassa voidaan antaa kuulutusjärjestelmän kautta tiedotus väärin pysäköidystä autosta. Samoin jos on turvallisuusriski, esim. tietyn tilan lattialle on kaatunut öljyä, voidaan tilassa asioivia henkilöitä varoittaa.


title: Myristiinihappo

text: Myristiinihappo (tunnetaan myös nimellä n-tetradekaanihappo ja 14:0) on tyydyttynyt rasvahappo, jonka rakennekaava on muotoa CH(CH)COOH. Myristiinihapon suoloja tai esteriä kutsutaan myristaateiksi. Myristiinihappo on saanut nimensä muskottipuun ("Myristica fragrans") mukaan, joka sisältää 75 % myristiinihapon triglyseridiä, trimyristiiniä (CHO). Myristiinihappoa esiintyy myös öljypalmussa ("Elaeis guineensis"), kookosrasvassa ja voirasvassa sekä pieninä määrinä eläinrasvassa ja kaskelotin rasvan sisältämässä öljyssä. Myristiinihapon johdannaisia kutsutaan myristyylialdehydeiksi ja myristyylialkoholeiksi.


title: Myristiinihappo

text: Yhdistettä esiintyy myös kukkien tuoksuissa ja semiokemikaalina eliöiden viestinnässä.


title: Lauluni aiheet II

text: Lauluni aiheet II on Vesa-Matti Loirin kokoelmalevy, joka sisältää kappaleita laidasta laitaan koko hänen uraltaan. Se julkaistiin 14. syyskuuta 2012. Levy kuuluu Loirin kolmiosaiseen "Legenda"-kokoelmalevysarjaan.


title: Lauluni aiheet II

text: CD 1


title: Lauluni aiheet II

text: CD 2


title: Henrik Wrede

text: Heinrich (Henrik) Wrede till Wredenhof (k. 17. syyskuuta 1605 Kirkholm, Liivinmaa) oli Ruotsin armeijassa palvellut baltiansaksalainen ratsumestari, joka muistetaan lähinnä sankarillisesta kuolemastaan Kirkholman taistelussa Puolan sodassa. Hän on Ruotsin ja Suomen Wrede af Elimä -aatelissuvun kantaisä.


title: Henrik Wrede

text: Wreden vanhemmat olivat baltiansaksalaiseen aatelissukuun kuulunut ja saksalaista ritarikuntaa palvellut liivinmaalainen hovijunkkari Caspar Wrede sekä Könna Henrichintytär von Kropp. Puolan ja Ruotsin sotiessa Liivinmaan omistuksesta Henrik Wrede pestautui 1600-luvun alussa Ruotsin ratsuväkeen ja kohosi pian ratsumestariksi. Syyskuussa 1605 hän osallistui Kirkholman taisteluun (lähellä nykyistä Salaspilsiä Liivinmaalla nykyisessä Latviassa), jossa Puolan ratsuväki löi helposti kuningas Kaarle IX:n henkilökohtaisesti johtamat ruotsalaiset. Kun hevonen ammuttiin kuninkaan alta ja hän uhkasi jäädä puolalaisen ratsuväen saartamaksi, paikalle osunut Wrede tarjosi hänelle oman ratsunsa. Kuningas onnistui sen avulla pakenemaan, mutta Wrede jäi ilman ratsuaan vihollisen ympäröimäksi ja sai surmansa. Kiitollisuuden osoituksena henkensä pelastamisesta Kaarle lahjoitti Wreden leskelle Gertrud von Ungernille ja heidän lapsilleen ikuisella omistusoikeudella rälssimaaksi Suomen Kymenlaaksosta lähes kokonaan niin sanotun Elimäen neljänneskunnan ja vielä lisämaita Porvoon ja Mäntsälän pitäjistä. Lahjoitukseen sisältyi oikeus perustaa säteri haluamaansa paikkaan kyseisillä mailla. Wreden aatelissuku omistaa vielä tänäkin päivänä useita kyseisille maille perustamiaan kartanoita.


title: Henrik Wrede

text: Henrik Wredellä oli kaksi poikaa, Casper ja Carl Henrik Wrede, joista jälkimmäisestä tuli myöhemmin Turun läänin maaherra. Kuningatar Kristiina korotti heidät molemmat vuonna 1654 vapaaherralliseen säätyyn palkkiona isänsä urotyöstä.


title: Kairapalmukasvit

text: Kairapalmukasvit ("Pandanaceae") on yksisirkkaisten kukkivien kasvien heimo lahkossa "Pandanales". Heimoon kuuluu neljä sukua ja 885 lajia. Kairapalmukasvit ovat lähinnä trooppisten ja subtrooppisten alueiden puumaisia kasveja, mutta varsinkin Uudessa-Seelannissa niitä esiintyy myös lauhkeilla alueilla. Heimo ei nimestään huolimatta ole läheistä sukua palmuille ("Arecaceae").


title: Kairapalmukasvit

text: Kairapalmukasvit ovat ainavihantia puuvartisia liaaneja, puita tai pensaita. Yksisirkkaisina kasveina niillä ei kuitenkaan ole jälsikerrosta, eivätkä kasvien varret siten kasva säännöllisesti leveyttä tai tuota vuosirenkaita. Kairapalmukasveilla on usein ilmajuuria, ja köynnöstävät lajit käyttävät juuriaan tarttumiseen. Lehdet kasvavat versojen päädyissä ruusukkeina. Ne ovat ilmaraollisia ja muodoltaan kapeita ja yleensä terävän sahalaitaisia.


title: Kairapalmukasvit

text: Kairapalmukasvit ovat tavallisesti kaksikotisia, mutta joillakin lajeilla on myös yksikotisia yksilöitä ja kaksineuvoisia kukkia. Kasvit ovat usein tuulipölytteisiä, mutta joidenkin lajien pölyttäjinä toimivat hyönteiset, linnut tai lepakot. Pienet kukat kasvavat huiskilo- tai terttutyyppisissä kukinnoissa. Kukinnot kasvavat versojen kärjissä. Kukkien kehä on surkastunut tai kokonaan puuttuva. Heteitä on tavallisesti 10–100. Yksineuvoisissa emikukissa on usein joutoheteitä. Kukka on yleensä yhdyseminen, ja emilehtiä on 1–80. Sikiäin on 1–100-onteloinen. Hedelmä on rakenteellisesti marja tai luumarja, usein useasta yksinkertaisesta hedelmästä muodostuva kertohedelmä.Kairapalmukasvit kasvavat Afrikan, Aasian, Australian ja Oseanian trooppisen, subtrooppisen ja lauhkean vyöhykkeen alueilla. Afrikassa niitä esiintyy Länsi- ja Keski-Afrikassa sekä Madagaskarilla, Aasiassa lähinnä Etelä- ja Kaakkois-Aasiassa. Australiassa kairapalmukasveja kasvaa mantereen pohjois- ja länsiosissa, Oseaniassa useilla Tyynenmeren saarilla sekä kaikkialla Uudessa-Seelannissa.


title: Kőbánya-Kispestin asema

text: Kőbánya-Kispest on rautatie- ja metroasema Pestin puolella Unkarin pääkaupungissa Budapestissa. Metroasema on Budapestin metron linjan 3 käytössä. Magyar Államvasutakin kauko- ja taajamajunia kulkee Kecskemétin, Kelebian ja Szolnokin suuntiin sekä vastakkaiseen suuntaan Nyugati pályaudvarille Budapestin keskustaan.


title: Kőbánya-Kispestin asema

text: Kőbánya-Kispest on eteläisen Pestin joukkoliikenteen merkittävä solmukohta, jonka kautta kulkee raideliikenteen lisäksi lähes 20 paikallisliikenteen bussilinjaa. Asemalta on yhteys Budapestin lentoasemalle linja-autolla 200E. Puhekielessä asemasta käytetään toisinaan lyhennettä Köki. Aseman yhteydessä sijaitsee myös KÖKI Terminal -kauppakeskus.


title: Határ útin metroasema

text: Határ út on Budapestin metron linjan 3 asema Pestin puolella Unkarin pääkaupungissa Budapestissa. Asema on maanalainen ja se on avattu vuonna 1980.


title: Határ útin metroasema

text: Határ út on kolmen raitiovaunulinjan (42, 50 ja 52) päätepysäkki. Lisäksi aseman yhteydessä sijaitsee Europark-ostoskeskus.


title: Rei’itin

text: Rei’itin eli lävistin (arkikielessä myös rei’ittäjä tai lävistäjä) on laite, jolla voidaan tehdä paperiin reiät, jotta sen voi laittaa kansioon. Raskasrakenteisimmilla rei’ittimillä voi rei’ittää paksunkin paperinipun yhdellä painalluksella.


title: Pöttyös utcan metroasema

text: Pöttyös utca on Budapestin metron linjan 3 asema Pestin puolella Unkarin pääkaupungissa Budapestissa. Asema on maanalainen ja se on avattu vuonna 1980.


title: Ecseri útin metroasema

text: Ecseri út on Budapestin metron linjan 3 asema Pestin puolella Unkarin pääkaupungissa Budapestissa. Asema on maanalainen ja se on avattu vuonna 1980.


title: Plutomurus ortobalaganensis

text: Plutomurus ortobalaganensis on hyppyhäntäisiin kuuluva eläin ja toistaiseksi tunnetuista lajeista syvimmällä maan alla elävä eläin.


title: Plutomurus ortobalaganensis

text: Laji on valkean harmahtava hyppyhäntäinen, jonka selkäpuolella on tummanharmaita laikkuja. Silmät puuttuvat kokonaan ja tuntosarvet ovat pitkät. Kyljillä on rauhaset, joiden tuottamalla eritteellä on merkitystä ruuansulatuksen ja puhdistautumisen kannalta. Eläimen ruumis on noin 4 mm:n pituinen.


title: Plutomurus ortobalaganensis

text: "P. ortobalagensis" elää tiettävästi ainoastaan Abhasiassa sijaitsevassa Krubera-Voronjan luolassa, mistä se löydettiin 1 980 metrin syvyydestä. Lajin löysi kansainvälinen CAVEX-tutkijaryhmä, joka käytti juustoa eläinten houkuttelemiseen. Eläinten luonnollinen ruokavalio muodostuu sienirihmastoista. Laji lienee siirtynyt elämään luolien pimeydessä verraten äskettäin, sillä se ei tyypillisten luolaeläinten tapaan ole kokonaan vailla pigmenttiä.


title: Plutomurus ortobalaganensis

text: Lajin löytösyvyys tekee siitä tostaiseksi syvimmällä maan alla elävän eläimen.


title: Népligetin metroasema

text: Népliget on Budapestin metron linjan 3 asema Pestin puolella Unkarin pääkaupungissa Budapestissa. Asema on maanalainen ja se on avattu vuonna 1980. Aseman yhteydessä on suuri kaukoliikenteen linja-autoasema. Lisäksi aseman vieressä sijaitsevat jalkapallojoukkue Ferencvárosin kotiareena Albert Flórián Stadion ja Budapestin planetaario.


title: Avaruuskynä

text: Avaruuskynä on kynä, jossa on paineistettu säiliö ja siksi sillä voi kirjoittaa painovoiman vaikuttamatta olipa kynä missä asennossa tahansa. Avaruuskynä kehitettiin alun perin NASA:lle (ei kuitenkaan NASAn toimeksiannosta eikä rahoituksella) mutta nimikkeellä myydään kyniä myös kuluttajille. Avaruuskynällä voi kirjoittaa myös –50 °C pakkasessa, veden alla sekä kiiltävälle pinnalle.


title: Avaruuskynä

text: Avaruuskynän kehitti Fisher Pen Companyn Paul C. Fisher 1960-luvun puolivälissä. Hän patentoi AG7 "anti gravity" kynän vuonna 1965. Tätä ennen avaruudessa käytettiin lyijykyniä, lyijytäytekyniä (Gemini-lennoista lähtien), tussikyniä (Apollo-lennot) ja rasvakyniä (kosmonautit). Lyijykynien katkeava kärki ja grafiittipöly aiheuttaa kuitenkin vaaratilanteita avaruusaluksessa (grafiittipöly johtaa sähköä), joten parempi kirjoitusmenetelmä tarvittiin. Nykyään sekä kosmonautit että astronautit (vuodesta 1967) käyttävät avaruuskyniä. Avaruuslentäjät käyttävät myös kuulakärkikyniä avaruudessa.


title: Nagyvárad térin metroasema

text: Nagyvárad tér on Budapestin metron linjan 3 asema Pestin puolella Unkarin pääkaupungissa Budapestissa. Asema on maanalainen ja se on avattu vuonna 1977. Aseman lähistöllä sijaitsevat Semmelweis-yliopiston lääketieteiden kampus ja Unkarin luonnonhistoriallinen museo.


title: Toni Hellinen

text: Toni Hellinen (s. 21. syyskuuta 1982 Alavus) on suomalainen meteorologi. Hellinen on opiskellut Helsingin yliopistossa pääaineenaan meteorologia. Hän innostui alasta lukion jälkeen kun huomasi että häntä kiinnostavat fysiikka, matematiikka, tietotekniikka sekä luonto yhdistyvät meteorologiassa. Hän on toiminut Ylen tv-kanavilla meteorologina vuodesta 2008 lähtien. Valmistuttuaan meteorologiksi hän ajoi vuoden verran Etelä-Pohjanmaalla isänsä maitorekkaa ennen tv-meteorologin uraa.


title: Suvi Hurme

text: Suvi Karoliina Hurme (s. 28. kesäkuuta 1991 Nokia) on suomalainen näyttelijä. Hän opiskeli Suomen Teatteriopistossa kaksi vuotta ja työskenteli kolmannen vuoden Tampereen Komediateatterille, josta hän jatkoi "Uusi päivä" -sarjaan, roolinaan Emmi Lukkari 2010-2015. Hurme toimi myös sarjassa esiintyneen bändin Vihreät Valot toisena solistina.


title: Suvi Hurme

text: 2017 Uusi Päivä spin-off, Tabula Rasa, jakso 2, Poika sinä olet tyttö (Emmi Lukkari)


title: Kuubanlintuhaukka

text: Kuubanlintuhaukka ("Accipiter gundlachi") on haukkojen heimoon kuuluva lintu. Se on kotoperäinen Kuubassa.


title: Kuubanlintuhaukka

text: Sen elinpiiriä ovat 800 metrin korkeuteen asti erilaiset metsäiset alueet, kosteat, kuivat ja mäntymetsät. Se saalistaa lintuja, myös siipikarjaa. Sen pesintäaika on helmikuusta toukokuuhun Poikaset ovat lentokykyisiä kesäkuussa. Pesä sijaitsee yleensä korkealla puun rungon vieressä latvuston alapuolella.


title: Kuubanlintuhaukka

text: Sen uhkana ovat metsänhakkuu ja maan viljelykseen otto. Sitä on myös hävitetty, koska se saalistaa siipikarjaa.


title: Kuubanlintuhaukka

text: Se on keskikokoinen, 43–51 cm pitkä tukeva metsälintu. Aikuinen on päältä tumman siniharmaa, päälaki on musta, alapuolelta punaruskearaidallinen. Nuori lintu on päältä ruskea, alta vaaleampi, mutta siinä on tummaa raidoitusta. Pyrstö on lennossa pyöreä. Alalaji "A. Striatus" on pienempi, ja sen pyrstö on kulmikas lennossa. Se ääntelee kuuluvasti "kek-kek-kek".


title: Kuubanlintuhaukka

text: Kuubanlintuhaukka ei ole ollut kovin yleinen koskaan, mutta sitä on tavattu koko Kuuban alueella. Nykyisin sitä tavataan vain paikallisesti. Populaation määräksi arvioidaan noin 400 yksilö, mikä vastaisi noin 270 aikuista yksilöä.


title: Kuubanlintuhaukka

text: Sillä on kaksi alalajia:


title: Ballograf

text: Ballograf on vuonna 1945 perustettu ruotsalainen toimistotarvikkeita valmistava yritys. Yrityksen tärkein tuote ovat kuulakärkikynät.


title: Ballograf

text: Ballografin perusti itävaltalainen Eugen Spitzer Göteborgissa vuonna 1945. Vuonna 1959 ranskalainen BiC osti Ballografin tarkoituksenaan päästä Pohjoismaiden toimistotarvikemarkkinoille. Vuonna 2004 BiC päätti myydä Ballografin, mistä lähtien Jan Johansson ja Tommi Kvist ovat kumamtkin omistaneet yrityksestä 50%. Ballografin kynät tuotetaan edelleen Göteborgin lähistöllä tehtaassa, joka työllistää noin 30 ihmistä. Kyniä valmistetaan vuosittain yli neljä miljoonaa kappaletta.


title: Spyrídon Lempésis

text: Spyrídon Lempésis (, usein muodossa "Spirídon Lebésis", s. 30. toukokuuta 1987 Ateena, Kreikka) on kreikkalainen keihäänheittäjä. Hänen ennätyksensä on Nikosiassa 19. toukokuuta 2012 heitetty 83,02 metriä.


title: Spyrídon Lempésis

text: Lempésis saavutti 2009 Pescaran Välimeren kilpailuissa hopeaa tuloksella 78,66 ja Kaunasin alle 23-vuotiaiden EM-kilpailuissa pronssia tuloksella 79,37. Lontoon olympialaisissa 2012 Lempésis heitti karsinnassa tuloksen 82,40 ja selviytyi loppukilpailuun. Finaalissa hän sijoittui 81,91 metrin pituisella heitollaan seitsemänneksi.


title: Tukkanatti

text: Tukkanatti on kylä Karnatakassa, Intiassa. Vuoden 2001 väestönlaskennassa asukkaita oli 8 039, joista 4 103 oli miehiä ja 3 936 naisia.


title: Spitzer (täsmennyssivu)

text: Spitzer voi tarkoittaa seuraavia:


title: Keshorn Walcott

text: Keshorn Walcott (s. 2. huhtikuuta 1993 Toco, Trinidad ja Tobago) on trinidadtobagolainen keihäänheittäjä ja olympiavoittaja.


title: Keshorn Walcott

text: Walcott aloitti yleisurheilun 15-vuotiaana. Kokeiltuaan monia yleisurheilulajeja hän valitsi lajikseen keihäänheiton. Hän meni Kuubaan harjoittelemaan Elton-veljensä perässä, mutta ei pärjännyt kolmiloikassa kuten veljensä, vaan keihäs oli hänen lajinsa.


title: Keshorn Walcott

text: Walcott voitti kultaa alle 20-vuotiaiden maailmanmestaruuskilpailuista Barcelonassa 2012 tuloksella 78,64. Hän voitti myös alle 20-vuotiaiden Keski-Amerikan ja Karibian mestaruuden 2010 ja 2012 sekä alueen juniorimestaruuksia niin kutsutuista CARIFTA-kilpailuista (2011 ja 2012), joka on vuosittainen yleisurheilukilpailu, johon osallistuvat Karibian vapaakauppaliiton (CARIFTA) urheilijat.


title: Keshorn Walcott

text: Lontoon olympialaisten keihäänheiton karsinnassa Walcott heitti 81,75 metriä eikä rikkonut 82 metrin karsintarajaa. Hän oli karsinnan kymmenes ja selvisi loppukilpailuun. Edellisvuoden lokakuussa Walcottin ennätys oli 75,77 ja 27. toukokuuta 2012 Walcott heitti Havannassa ennätyksensä 80,11 metriä. Ennen olympiafinaalia Walcottin ennätys oli 82,83 metriä.


title: Keshorn Walcott

text: Hän voitti kultaa Lontoon olympialaisissa 2012 parantaen keihäänheiton finaalissa kaksi kertaa maansa ennätystä aluksi lukemaan 83,51 metriä ja sitten 84,58 metriin. Hän voitti kultamitalin seitsemällä senttimetrillä ennen Ukrainan Oleksandr Pjatnytsjaa ja 46 senttimetrillä ennen Suomen Antti Ruuskasta. Pjatnytsja hylättiin sittemmin dopingin takia. Lontoossa 19-vuotiaasta Walcottista tuli kaikkien aikojen nuorin miesten keihäänheiton olympiavoittaja. Hän oli ensimmäinen Euroopan ulkopuolinen miesten keihäänheiton voittaja sitten Helsingin olympialaisten vuonna 1952, jolloin voittaja oli yhdysvaltalainen Cyrus Young. Walcott onkin samalla ensimmäinen karibialainen miesten keihäänheiton olympiavoittaja ja toinen Trinidad ja Tobagoa edustanut olympiavoittaja. Voittoa seurannut maanantai julistettiin kansalliseksi vapaapäiväksi Trinidad ja Tobagossa Walcottin voiton kunniaksi.


title: Keshorn Walcott

text: Walcott karsiutui loppukilpailusta Moskovan MM-kilpailuissa 2013. Hän heitti Glasgow'n Kansainyhteisön kisojen 2014 karsinnassa Trinidad ja Tobagon ennätyksen 85,28 m. Loppukilpailussa hän sai hopeaa tuloksella 82,67 m. Hän paransi maansa ennätystä elokuun lopulla Zürichin Timanttiliigan osakilpailussa lukemiin 85,77 m. Vuonna 2015 hän paransi maansa ennätystä Rooman Timanttiliigan osakilpailussa tulokseen 86,20 m, Birminghamin Timanttiliigan osakilpailussa tulokseen 86,43 m ja Lausannen Timanttiliigan osakilpailussa lukemiin 90,16 m. Pan-Amerikan kisoissa hän voitti kultaa tuloksella 83,27 m. Pekingin MM-kilpailuissa hän karsiutui loppukilpailusta. Rio de Janeiron olympialaisissa 2016 hän sai pronssia tuloksella 85,38. Lontoon MM-kilpailuissa 2017 hän sijoittui seitsemänneksi.


title: Keshorn Walcott

text: Walcottin pituus on 183 senttimetriä ja paino 90 kilogrammaa. Hänen valmentajansa on kuubalainen Ismael Lopez.


title: Carl Palmer

text: Carl Palmer (s. 20. maaliskuuta 1950) on brittiläinen rumpali. Hän on soittanut useissa eri yhtyeissä, joista tunnetuimpia ovat Asia, Atomic Rooster, The Crazy World of Arthur Brown, Emerson, Lake & Palmer ja Qango.


title: Hyttyshattu

text: Hyttyshattu on hyönteisverkolla varustettu päähine. Hattua käytetään esimerkiksi metsässä liikuttaessa hyönteisten pistojen ja puremien estämiseksi.


title: Matti Unho

text: Matti Unho (s. 19. helmikuuta 1945 Helsinki – 18. maaliskuuta 2006) oli suomalainen jalkapalloilija.


title: Matti Unho

text: Hänen vanhempansa olivat elokuvaohjaaja Ilmari Unho ja näyttelijä Salli Karuna. Unho muutti Poriin vuonna 1958, hänen äitinsä saatua paikan Porin Teatterista. Unhon veli oli näyttelijä ja ohjaaja Turo Unho.


title: Matti Unho

text: Unho edusti urallaan aluksi porilaisia RU-38:aa, Karhuja ja Ässiä. Mestaruussarjassa hän pelasi Ässien riveissä vuodet 1968 ja 1969. Ensimmäisenä kautena Unho pelasi kaikki 22 ottelua ja teki niissä 6 maalia. Seuraava kausi päättyi jo varhaisessa vaiheessa loukkaantumiseen. 1970 Unho siirtyi Espooseen ja Tapion Honkaan, jossa hän pelasi toiseksi korkeimmalla sarjatasolla 2.divisioonassa vuoteen 1973 asti.


title: Matti Unho

text: Matti Unho pelasi urallaan seitsemän nuorten maaottelua, joissa hän teki yhden maalin alle 23-vuotiaiden maaottelussa Ruotsia vastaan. . Unho oli myös mukana A-maajoukkueen leireillä, mutta otteluita hän ei pelannut.


title: Matti Unho

text: Matti Unho esiintyi pääsarjatasolla jalkapallon lisäksi jääkiekossa. Hän pelasi SM-sarjassa yhteensä kahdeksan ottelua RU-38:n ja Karhujen joukkueissa vuosina 1962–1963 ja 1966–1967.


title: Hyönteisverkko

text: Hyönteisverkko on pienisilmäistä, kankaasta, metallista, lasikuidusta tai nykyisin usein muovista valmistettua verkkoa, jolla estetään hyönteisten pääsy sisätiloihin. Niitä asennetaan muun muassa tuuletusikkunoihin.


title: Söderhamn

text: Söderhamn on samannimisen Söderhamnin kunnan keskustaajama. Se sijaitsee Gävleborgin läänissä ja Hälsinglandin historiallisessa maakunnassa Keski-Ruotsissa. Vuoden 2010 lopussa taajamassa oli 11 761 asukasta.


title: Söderhamn

text: Söderhamn oli 1970-luvun alun kuntauudistukseen asti kaupunki.


title: Stuart Farquhar

text: Stuart Farquhar (s. 15. maaliskuuta 1982 Te Aroha, Uusi-Seelanti) on uusiseelantilainen keihäänheittäjä. Hänen ennätyksensä on Hiroshimassa 29. huhtikuuta 2012 heitetty 86,31 metriä. Farquhar on voittanut keihäänheiton Uuden-Seelannin-mestaruuden 12 kertaa. Kansainyhteisön kisoissa 2010 ja universiadeissa 2009 hän saavutti hopeaa.


title: Stuart Farquhar

text: Lontoon olympialaisissa 2012 Farquhar heitti karsinnassa tuloksen 82,32 metriä ja pääsi mukaan loppukilpailuun. Loppukilpailussa hän oli yhdeksäs tuloksella 80,22. Daegun MM-kilpailuissa 2011 hän sijoittui 11:nneksi.


title: Stuart Farquhar

text: Farquharilla on vaimo nimeltä Leone sekä yksi poika.